title: Pultuskin taistelu

text: Fournierin divisioonan saapumisella oli myös vaikutusta ranskalaisten oikeaan sivustaan. Koska venäläisten tykistö käännettiin tukemaan de Tollya, ranskalaiset pystyivät tukemaan omaa hyökkäystään n klo 14.00 omalla tykistöllään. Baggovut sai vastaansa Claparèden ja Vedelin sekä heitä tukevan Gazanin. Baggovut ajettiin harjualueella olevan poikittainen syvänteen taakse ja tykit jäivät ranskalaisille. Ostermann-Tolstoyn yksikköä vahvistettiin viidellä pataljoonalla ja hän hyökkäsi. Ranskalaiset vetäytyivät ja venäläiset saivat omat tykkinsä takaisin. Ranskalaisten oikea sivusta ja keskusta vetäytyivät lähtöasemiin yön saavuttua.


title: Pultuskin taistelu

text: Yön aikana Bennigsen päätti vetäytyä. 27. joulukuuta (J: 15. joulukuuta) venäläiset lähtivät Narewin itäpuoleista Rozanin tietä Ostrołękaan. Fournierin divisioona vetäytyi Golyminiin ja liittyi III Armeijakuntaan. Lannesilla ei ollut mahdollisuuksia lähteä takaa-ajoon ja hän valtasi Pułtuskin 28. joulukuuta (J: 16. joulukuuta).


title: Pultuskin taistelu

text: 6. Divisioonalla oli 72 tykkiä ja lisäksi viisi jalka- ja yksi ratsastava patteri. Bennigsenillä oli 40 500 miestä, 66 pataljoonaa, 55 eskadroonaa sekä tykistö.


title: Pultuskin taistelu

text: Gołyminin taistelussa kenraaliluutnantti Golitsyn viivytti onnistuneesti voimakkaampaa ranskalaista hyökkääjää. Kun vielä Soult epäonnistui kiertämään venäläisten oikeaan sivustaan, Napoleon epäonnistui aikomuksessaan katkaista perääntyvien venäläisten joukot ja saartaa heidät Narew-joelle ansaan.


title: Pultuskin taistelu

text: Venäläisten 5. ja 7. divisioonat perääntyivät kohti Rozanissa olevia pääjoukkoja. Bennigsen perääntyi Narew-joen Nowogródiin, jossa se liittyi 1. tammikuuta 1807 (J: 20. joulukuuta 1806) Buxhoevdenin armeijaan. Napoleon pysäytti etenemisesnä 28. joulukuuta (J: 16. joulukuuta) kadottaessaan yhteyden venäläisiin ja perusti talvileirin. Ranskalaiset olivat väsyneitä ja tyytymättömiä ja heidän huoltonsa oli epäjärjestyksessä


title: Pultuskin taistelu

text: Vihollisuudet alkoivat aika pian. Bennigsen nimitettiin armeijan komentajaksi ja hän ryhtyi yllätykselliseen talvioperaatioon hyökkäämällä ranskalaisten vasempaan sivustaan. Mohrungenin taistelu taisteltiin 25. tammikuuta (J: 13. tammikuuta). Napoleon teki vastahyökkäyksen 03. helmikuuta (J: 22. tammikuuta) Jonkowon taistelussa ja 06. helmikuuta (J: 25. tammikuuta) oli Hoff'n taistelu ennen suurta Eylaun taistelua.


title: Pultuskin taistelu

text: Artikkeli on koottu pääosin englannin-, ranskan- ja venäjänkielisiltä Wikipedia-sivustoilta.


title: Ra-ta ta-ta

text: Ra-ta ta-ta on Anna Abreun single, joka julkaistiin 11. huhtikuuta 2014. Kappale on ensimmäinen singlejulkaisu artistin 30. toukokuuta 2014 julkaistulta "V"-albumilta. Kappaleen on tuottanut Jonas W. Karlsson ja Hank Solo.


title: Ra-ta ta-ta

text: Singlen kanssa samana päivänä julkaistiin myös kappaleen musiikkivideo, jonka on ohjannut Hannu Aukia. Videolla nähtävien tanssiliikkeiden ja moukarin vuoksi sitä on verrattu Miley Cyruksen musiikkivideoihin. Musiikkivideota katsottiin julkaisuviikonloppunsa aikana yli 300 000 kertaa.


title: John Lennonin murha

text: John Lennon (s. 9. lokakuuta 1940) oli brittiläinen muusikko, joka tuli tunnetuksi maailman kaupallisesti suosituimman ja kenties tunnetuimman yhtyeen The Beatlesin toisena pääasiallisena säveltäjänä, lauluntekijänä ja laulajana sekä kitaristina. The Beatlesin hajottua vuonna 1970 Lennon aloitti menestyksekkään soolouran. Lennon kuuluu Beatlesin ja soolouransa ansiosta ehkä maailman arvostetuimpien popmuusikoiden joukkoon.


title: John Lennonin murha

text: Lennonin ura ja elämä päättyivät 8. joulukuuta 1980, kun psyykkisesti sairas fani, Mark David Chapman (s. 10. toukokuuta 1955) ampui hänet kotitalonsa The Dakota Housen edessä. Lennon menehtyi verenhukkaan Franklin D. Roosevelt-sairaalassa.


title: John Lennonin murha

text: Philip Normanin kirjoittaman John Lennonin elämäkerran mukaan Chapman oli pienestä pitäen "tyypillinen nörtti", ylipainoinen ja koulukiusattu. Hän oli kova Beatles-fani ja Beatlesin musiikki oli hänelle eräänlainen pakokeino ankeasta elämästä. Myöhemmin Lennonista tuli skitsofreniaa sairastavalle Chapmanille pakkomielle, kuten klassikkokirjan "Sieppari ruispellossa" päähenkilöstä Holden Caulfieldista. Hän jopa meni naimisiin amerikanjapanilaisen naisen kanssa, koska tämä muistutti Lennonin vaimoa Yoko Onoa. Kun Chapmanin elämä alkoi luisua alamäkeen, hän alkoi syyttää Lennonia asiasta ja pitää tätä tekopyhänä. Ihailu Lennonia kohtaan vaihtui vihaksi. 1970-luvulla Chapman oli useaan otteeseen psykiatrisessa hoidossa.


title: John Lennonin murha

text: Chapmanin vihan kasvaessa entistä esikuvaansa kohtaan John Lennon piti taukoa musiikista ja julkisuudesta. Hän oli vetäytynyt musiikkibisneksestä vuonna 1975, kun hänen vaimonsa Yoko synnytti heidän ensimmäisen ja ainoan yhteisen lapsensa, Seanin. Lennon vietti rauhallista perhe-elämää ja oli koti-isänä pojalleen. Vuonna 1980 Lennon kuitenkin päätti palata tauolta, Seanin ollessa viisivuotias, ja julkaisi marraskuussa paluualbuminsa "Double Fantasyn".


title: John Lennonin murha

text: Chapman matkusti Havaijilta vuoden 1980 joulukuun alussa New Yorkiin, jossa Lennon asui, tarkoituksenaan tappaa hänet. Joulukuun 5. päivänä hän saapui New Yorkiin ja ajoi taksilla keskustaan hotelliin, jossa hän majoittuisi. Taksimatkalla Chapman kertoi taksikuskille, että hän on äänittäjä ja työskentelee juuri parhaillaan John Lennonin ja Paul McCartneyn kanssa salaisessa projektissa. Chapman oli jo aiemmin tullut New Yorkiin samoissa aikeissa, mutta muuttanut mielensä viime hetkellä ja lähtenyt takaisin. Chapman majoittui hotellissa ja pohti miten ja milloin toteuttaisi Lennonin surmaamisen. Hän kävi useasti Lennonin asuintalon, The Dakota Housen, lähettyvillä ja tiedusteli muun muassa portinvartijalta, oliko Lennon kaupungissa. New Yorkissa ollessaan Chapman osti Lennonin uuden albumin, "Double Fantasyn".


title: John Lennonin murha

text: Kun Chapman heräsi 8. joulukuuta noin kello kymmenen aamulla, hän sanoi tuolloin tunteneensa, että tänään oli "se päivä". Hän otti Raamatun esiin ja kirjoitti siihen Johanneksen evankeliumin kohdalle Johanneksen (engl. John) perään Lennon. Hän myös kirjoitti lempikirjansa Sieppari ruispellossa etusivulle tekstin "From Holden Caulfield to Holden Caulfield. This is my testimony" (suom. "Holden Caulfieldilta Holden Caulfieldille. Tämä on lausuntoni.") Pukeuduttuaan Chapman lähti hotellista kohti Lennonin asuintaloa, The Dakota Housea.


title: John Lennonin murha

text: Lennonille joulukuun 8. päivä oli varsin aktiivinen. Hän kävi kaupungilla aamiaisella ja parturissa. Sitten hän palasi kotiinsa, jossa hän antoi viimeisen haastattelunsa. Lisäksi hänen kotonaan kävi myös musiikkilehti Rolling Stonen kuvaaja, joka otti kuvia Lennonista ja hänen vaimostaan Yokosta lehden seuraavan numeron kansijuttua varten. Kun Lennon kuvausten jälkeen iltapäivällä poistui asunnostaan, häntä oli vastassa suuri joukko ihailijoita kuten joka ikinen päivä. Tällöin myös Lennon ja Chapman tapasivat ensi kertaa. Chapman pyysi Lennonia signeeraamaan vastikään ostamansa albumin "Double Fantasyn". Lennon kirjoitti albumin kanteen nimikirjoituksensa ja päivämäärän. Tämän hetken ikuisti kamerallaan Lennonin ihailija, valokuvaaja Paul Goresh. Hän otti hetkestä kuvan, ja ikuisti samalla Lennonin elossa viimeistä kertaa. Lennon kysyi signeerattuaan albumin Chapmanilta, oliko tässä varmasti kaikki mitä hän halusi, mihin Chapman vastasi myöntävästi. Chapman on myöhemmin kertonut, että hänen oli tarkoitus ampua Lennon jo tällöin, mutta hänen ystävällisyytensä teki Chapmanin hetkellisesti toimintakyvyttömäksi. Tämän jälkeen Lennon ja Yoko Ono astuivat limusiiniin ja lähtivät Record Plant-levytysstudiolle viimeistelemään Yokon "Walking on Thin Ice" -kappaletta. Chapman jäi Dakotan edustalle odottamaan Lennonin paluuta.


title: John Lennonin murha

text: Odottaessaan Lennonin paluuta skitsofreeninen Chapman kävi taistelua itsensä kanssa, lähtisikö hän pois vai tappaisiko Lennonin. Lopulta ääni Chapmanin päässä käski tehdä sen, ja niinpä Chapman viime hetkellä päätti surmata Lennonin.


title: John Lennonin murha

text: Lennon ja Ono lähtivät levytysstudiolta myöhään illalla, iltakymmenen jälkeen, ja heidän oli tarkoitus mennä vielä syömään mutta Lennon halusi nähdä poikansa Seanin ja toivottaa hänelle hyvää yötä, ennen kuin tämä menisi nukkumaan. Niinpä Lennon ja Ono päättivät piipahtaa vielä nopeasti kotona.


title: John Lennonin murha

text: Vaikka oli joulukuu, sää oli epätavallisen lämmin ja niinpä Lennon ja Ono päättivät kävellä lyhyen matkan läpi Dakotan porttikongin sen sijaan, että limusiini olisi ajanut turvaan Dakotan sisäpihalle. Limusiini jätti pariskunnan Dakotan porttikongin eteen, ja Lennon ja Ono astuivat ulos autosta noin kello 22.50. Ono käveli muutaman metrin edellä ja Lennon perässä, pidellen vastikään nauhoitettuja kasetteja. Yoko käveli ensin ja ehti jo sisäpihaan, kun Lennon asteli porttikonkiin.


title: John Lennonin murha

text: Tuolloin Chapman nousi varjoista ja huusi Lennonin perään kutsuvasti "Mr. Lennon?". Sitten hän pudottautui ampuma-asentoon ja ampui käsiaseellaan, Charter Arms Undercover -merkkisellä revolverillä, viisi laukausta kohti Lennonia. Ensimmäinen laukaus lensi ohi ja särki ikkunan. Seuraavat neljä osuivat Lennonia vasempaan olkapäähän ja selän vasemmalle puolelle. Kasettinauhat lensivät Lennonin käsistä ja hän alkoi vuotaa verta.


title: John Lennonin murha

text: Lennon huusi "Help me! I've been shot" (suom. auta/auttakaa minua, minua on ammuttu) hoiperrellessaan Dakotan vastaanottohuoneeseen. Samalla Dakotan vahtimestari José Perdomo kävi Chapmanin kimppuun ja löi aseen hänen kädestään ja potkaisi sen kauemmaksi. Perdomo huusi Chapmanille "tajuatko mitä olet tehnyt?", mihin Chapman vastasi kylmäverisesti "ammuin juuri John Lennonin". Sitten hän istuutui porttikonkiin lukemaan Sieppari ruispellossa -kirjaansa.


title: John Lennonin murha

text: Tapahtumalla oli Perdomon, Hastingsin ja Onon lisäksi kaksi silminnäkijää, taksikuski ja hänen asiakkaansa. Lennon kaatui verisenä Dakota Housen aulaan, jossa vahtimestari Jay Hastings kietoi hänen päälleen oman takkinsa, jonka jälkeen hän painoi suoraan poliisille yhteydessä olevaa hälytysnappulaa. Šokissa oleva Yoko piteli Johnin päätä, jolloin hän sanoi, "please help me" (auta minua).


title: John Lennonin murha

text: Pian paikalle saapui ensimmäinen poliisipartio, joka iski Chapmanin vasten seinää ja pidätti hänet. Chapman pelkäsi poliisien tappavan hänet, ja pyysi etteivät he satuttaisi häntä. Toinen poliisipartio saapui pian ja kun he huomasivat syyllisen olevan jo poliisin hallussa, he kiiruhtivat katsomaan uhria. Aulassa he huomasivat pahoin haavoittuneen Lennonin ja ymmärsivät että hänen tilansa oli niin vakava, ettei ollut aikaa odottaa ambulanssia. Niinpä he päättivät viedä Lennonin poliisiautolla läheiseen Franklin Roosevelt sairaalaan. He yrittivät pitää Lennonin tajuissaan ja automatkalla kysyivät häneltä, oliko hän todella John Lennon, mihin hän pystyi vaivoin vastaamaan kyllä.


title: John Lennonin murha

text: Kun poliisiauto saapui sairaalan pihaan, vastassa olivat paarit, joilla Lennon kiidätettiin leikkaussaliin. Perässä tuli toinen auto, jonka kyydissä Yoko oli. Sairaalaan tuotaessa Lennon ei enää hengittänyt eikä pulssia tuntunut. Lääkärit työskentelivät kuitenkin useita kymmeniä minuutteja yrittäen elvyttää häntä usein eri keinoin. He kuitenkin joutuivat toteamaan ettei mitään ollut enää tehtävissä, ja julistivat John Lennonin kuolleeksi kello 23.07, virallisena kuolinsyynä verenhukka ja sen aiheuttama šokki. Lennon menetti verestään 80 prosenttia.


title: John Lennonin murha

text: Samaan aikaan kun Lennon julistettiin kuolleeksi, sairaalan kaiuttimista kuului radiosta soiva, The Beatlesin kappale, "All My Loving". Lääkärit kertoivat musertavat uutiset leskeksi jääneelle Yokolle, joka putosi polvilleen, hakkasi lattiaa ja huusi hysteerisenä. Kun hoitaja antoi hänelle Lennonin hääsormuksen, Yoko kuitenkin rauhoittui. Hän pyysi, ettei tietoa John Lennonin kuolemasta vielä julkistettaisi, jotta hän saisi itse kertoa asiasta heidän pojalleen Seanille.


title: John Lennonin murha

text: Kun tieto Lennonin kuolemasta julkistettiin, hänen muistoaan kunnioitettiin muun muassa keskeyttämällä NFL-ottelu hiljaisella hetkellä. Viikon päästä kuolemasta yli 225 000 ihmistä kokoontui Central Parkkiin viettämään hiljaisen hetken Lennonin muistoksi.


title: John Lennonin murha

text: Chapman sai toisen asteen murhasta tuomion, jonka pituudeksi asetettiin vähintään 20 vuotta. Oikeudenkäynnissä Chapman kertoi Jumalan käskeneen häntä tappamaan Lennonin ja ei sen vuoksi halunnut vedota syyntakeettomuuteen. Chapman on edelleen vankilassa eristyksissä, koska hänen uskotaan muuten tulevan pahoinpidellyksi ja hän on yksi maailman tunnetuimmista vangeista. Hän on hakenut vapautusta yhteensä kymmenen kertaa, viimeksi vuonna 2018.. Anomus on hylätty joka kerta. Seuraavan kerran Chapmanin ehdonalaishakemusta voidaan käsitellä vuonna 2020.


title: John Lennonin murha

text: Lennon on kuolemansa jälkeen noussut jopa marttyyrin asemaan ja uutiset hänen murhastaan järkyttivät koko maailmaa. Tapahtuma hakee vertaistaan koko historiassa, ainoastaan John F. Kennedyn salamurha on saanut yhtä paljon julkisuutta.


title: John Lennonin murha

text: Vuonna 1984, lähes neljä vuotta kuolemansa jälkeen, Lennonilta julkaistiin postuumisti hänen viimeinen studioalbuminsa, "Milk and Honey".


title: John Lennonin murha

text: Lennonin kuolemasta on esitetty useita salaliittoteorioita, kuten että Chapman oli CIA:n pestaama palkkamurhaaja, jonka haluttiin tappavan Lennon, sillä tämä oli käyttänyt vahvaa yhteiskunnallista ja julkista asemaansa Yhdysvaltain hallitusta vastaan ja vastustanut näkyvästi esimerkiksi Yhdysvaltojen osallistumista Vietnamin sotaan.


title: John Lennonin murha

text: Myös Dakotan vahtimestaria José Perdomoa ja jopa kirjailija Stephen Kingiä on epäilty todelliseksi murhaajaksi eräissä salaliittoteorioissa.


title: John Lennonin murha

text: John Lennonin murhasta on tehty useita dokumentteja ja kaksi elokuvaa "Killing John Lennon" ja "Chapter 27". Näistä "Chapter 27" sai runsaasti julkisuutta; siinä Chapmania esittää Jared Leto.


title: Hausjärven kirkko

text: Hausjärven kirkko on Hausjärven seurakunnan kirkkorakennus Hausjärven kirkonkylässä. Kirkon rakensi Martti Tolpo ja se valmistui vuonna 1789. Kirkko sijaitsee vanhojen Helsingistä, Hämeenlinnasta ja Porvoosta tulevien maanteiden risteyksen tuntumassa. Kunnan suurimpaan taajamaan Oittiin on matkaa runsaat viisi kilometriä, Hikiälle pari kilometriä ja Ryttylään vajaat kymmenen kilometriä.


title: Hausjärven kirkko

text: Kirkko on tyypiltään päätytornillinen pitkäkirkko, jossa on molemmilla sivuilla matalammat ja kapeammat kylkiäiset. Alttaripääty on ulkoviisteinen ja alttarin takana on omassa sakarassaan sakaristo.


title: Hausjärven kirkko

text: Kirkkoa on korjattu monesti viimeisin suuri peruskorjaus tehtiin vuosina 2010–2011. Lämmönlähteeksi vaihdettiin maalämmitys, kirkko maalattiin ulkoa ja sisältä ja sen esteettömyyttä parannettiin. Kuorissa alttari otettiin irti seinästä, saarnastuoli sai katoksen ja alttaritaulun ympärille tuli pilasterit ja ornamentti taulun päälle. Kirkon alttaritaulu on taidemaalari Robert Wilhelm Ekmanin ”Jeesuksen ylösnousemus”.


Moottoripyöräilyn Grand Prix -kausi 1961 on järjestyksessään 13. ratamoottoripyöräilyn MM-sarjan kausi. Osakilpailuja ajettiin 11 kappaletta viidessä eri luokassa.


title: Moottoripyöräilyn Grand Prix -kausi 1961

text: Vain kuusi parasta kilpailua laskettiin loppupisteisiin 125cc-, 250cc-, 350cc- ja 500cc-luokissa, sivuvaunullisissa neljä parasta kilpailua.


Moottoripyöräilyn Grand Prix -kausi 1962 on järjestyksessään 14. ratamoottoripyöräilyn MM-sarjan kausi. Osakilpailuja ajettiin 11 kappaletta kuudessa eri luokassa.


title: Moottoripyöräilyn Grand Prix -kausi 1962

text: 50cc-, 125cc-, 250cc- luokissa loppupisteisiin laskettiin kuusi, 350cc- ja 500cc- luokissa viisi, ja sivuvaunullisissa neljä parasta kilpailua loppupisteisiin.


title: Flow (albumi)

text: Flow on rap-artisti Kuben toinen studioalbumi, joka julkaistiin 23. toukokuuta 2014 Monsp Recordsin kautta. Albumin kappaleista "Jumal Flow", "Homma menee alas", "Mist sä dikkaat", "Jumanji" ja "Antisankari" on julkaistu musiikkivideot. "Flow" nousi Suomen virallisen albumilistan sijalle 10.


title: Slingshot

text: Slingshot on vuonna 2005 ensi-iltansa saanut Jay Alaimon ohjaama yhdysvaltalainen elokuva.


title: Operaatio Kutuzov

text: Operaatio Kutuzov oli toisessa maailmansodassa Neuvostoliiton vastahyökkäys akselivaltojen operaatio zitadelleen. Operaatio oli nimetty Mihail Kutuzovin mukaan, joka pysäytti Napoleonin joukkojen etenemisen Venäjälle vuonna 1812. Operaatio alkoi 12. heinäkuuta 1943 ja päättyi Neuvostoliiton voittoon 18. elokuuta 1943. Operaation seurauksena Neuvostoliitto valtasi takaisin Orelin kaupungin ja Orelin mutkan saksalaisilta.


title: Martti Vainio (taiteilija)

text: Martti Vainio (20. lokakuuta 1921 Koski Tl – 28. lokakuuta 2001) oli suomalainen taidemaalari ja kuvanveistäjä.


title: Martti Vainio (taiteilija)

text: Vainio syntyi pienviljelijäperheeseen ja hankki elantonsa rakennusmaalarina. Vuosina 1948–1951 hän kävi Turun Taideyhdistyksen piirustuskoulun, jonka jälkeen hän opiskeli kuvanveistoa koskelaissyntyisen professori Yrjö Liipolan ohjauksessa.


title: Martti Vainio (taiteilija)

text: Martti Vainio maalasi öljyväreillä enimmäkseen koskelaisia jokimaisemia, näkymiä kellotapulista ja myllymiljööstä. Veistokset olivat pääasiassa naisfiguureita ja muotokuvia valettuna kipsiin tai pronssiin. Myös puu oli Martti Vainiolle mieluinen materiaali. Kosken kunnantalon valtuustosalissa on hänen veistämänsä Härkätie-aiheinen haapareliefi (koko 620 × 120 cm).


title: Martti Vainio (taiteilija)

text: Martti Vainio piti lukuisia yksityisnäyttelyitä kotipaikkakunnallaan Yrjö Liipolan taidemuseossa, jonka toteutuksessa hän oli ollut Yrjö Liipolan luottohenkilö. Ennen kuolemaansa Martti Vainio lahjoitti Kosken Tl kunnalle 27 maalausta ja 30 veistosta.


title: Martti Vainio (taiteilija)

text: Merkittävin kilpailu, johon Vainio osallistui oli marsalkka Mannerheimin ratsastajapatsaskilpailu. Vainio kuului mm. Turun Taiteilijaseuraan ja Loimaan Taideseuraan. Hän toimi 20 vuoden ajan Someron kansalaisopiston taidepiirien opettajana.


title: Multimediakonsultit

text: Multimediakonsultit oli turkulainen rockyhtye, joka toimi 2000-luvun alkuvuosista noin vuoteen 2011 ja levytti kolme albumia.


title: Multimediakonsultit

text: Multimediakonsulttien jäsenet työskentelivät it- ja media-alalla ja yhtyeen laulut kertovatkin nykyajan työelämästä: koodaajista, pätkätyöstä, turhista palavereista ja vieraantumisesta. Desibeli.netin Tero Lyytikäisen ja Mika Rothin mukaan heidän musiikkinsa on ”omituinen yhdistelmä Alivaltiosihteerin virallista jäyhyyttä ja Lapinlahden Lintujen luovaa hulluutta”. Yhtyeen tuotantoa kuvailtiin myös ”moderniksi työväenmusiikiksi” tai ”valkokauluspunkiksi”.


title: Multimediakonsultit

text: Yhtyeen kokoonpano oli melkein sama kuin 1990-luvun alussa toimineessa ryhmässä Jyrki Kuri & Kommunistit. Siihen kuuluivat alun perin Manne Santala (basso, ammatiltaan lomakesuunnittelija), Mikko Kuusto (kitara, mikrotukihenkilö), Riku Ahlsten (kitara, äänittäjä), Jura Sivonen (rummut, mediainsinööri) ja Jarmo Lundgren (laulu ja rytmikitara, multimediasuunnittelija)


title: Multimediakonsultit

text: Yhtyeen jäsenet olivat haastateltavina Ylen Voimala-kulttuuriohjelmassa elokuussa 2005. Jakson esittelyteksti kuului ”Saame-rapia, pätkätyöläisjumppaa ja Multimediakonsulttien toimistorockia. Kaksi-kolmekymppiset virittelevät vastarannan verkostoja riistoyhteiskunnalle”.


title: Multimediakonsultit

text: Yhtye tuotti lauluistaan myös monia musiikkivideoita, usein mustavalkoisia. Vierailevan solistin Helge Kontion laulama cover-versio Rauno Lehtisen ja Juha Vainion laulusta ”Kun päättyy työ” sekä sen 1970-luvun työläisrealismia henkivä video saivat kehuja Levyraadissa toukokuussa 2005 ja sijoittuivat jakson kakkossijalle.


title: Ministeriresidentti

text: Ministeriresidentti () on kolmatta arvoluokkaa olevan diplomaatin virka-arvo. Nimitys otettiin käyttöön Aachenin kansainvälisessä kongressissa 1818.


title: Albany (Australia)

text: Albany on Länsi-Australian osavaltiossa sijaitseva satamakaupunki Australiassa. Kaupunki sijaitsee osavaltion eteläosassa. Albanyssä oli 29 369 asukasta vuoden 2016 väestönlaskennassa.


title: SolarCity

text: SolarCity on yhdysvaltalainen aurinkoenergiaan ja rakennusten energiatehokkuuskonsultointiin ja -remontointiin erikoistunut yritys. Yrityksen pääliiketoimintana on asentaa aurinkopaneeleja rakennusten katoille. Yritys tarjoaa asiakkailleen leasing-aurinkopaneeleja, jotka asennetaan asiakkaan katolle ja asiakas maksaa kiinteää, ennustettavaa kuukausimaksua aurinkopaneelien käytöstä. Vuonna 2014 SolarCity on esitellyt lainatuotteen, jonka yritys ennustaa kasvavan suositummaksi kuin leasing. Lainatuotteessa lainan takaisinmaksu on sidottu aurinkopaneelin sähköntuotantoon.


title: SolarCity

text: SolarCityllä ei ole omaa aurinkokennotuotantoa, vaan se ostaa kaikki aurinkokennot maailmanmarkkinoilta. SolarCity on kuitenkin rakentamassa omaa aurinkokennotehdasta Buffaloon, New Yorkin osavaltion pohjoisosaan.


title: SolarCity

text: Yrityksellä on 6312 työntekijää (2014).


title: SolarCity

text: Tesla osti yhtiön 2016.


title: SolarCity

text: SolarCityn on perustanut Elon Musk ja hän on yrityksen hallituksen puheenjohtaja, hänen serkkujensa Riven veljesten johtaessa yrityksen päivittäisiä toimintoja. SolarCityllä on suurin markkinaosuus Yhdysvaltojen aurinkopaneelien asennusmarkkinalla. SolarCityn suuri koko antaa sille vahvan neuvotteluaseman suhteessa aurinkopaneelien valmistajiin. SolarCityn tavoitteena on saavuttaa miljoona asiakasta vuoteen 2018 mennessä. SolarCity pyrkii alentamaan aurinkopaneeliasennusten kustannuksia eri tavoin.


title: SolarCity

text: SolarCityllä on käytössä talon sisällä kehitetty ohjelmisto, jota hyödynnetään aurinkopaneelien asennusten ja luvituksen seuraamiseen. Lisäksi yrityksen ohjelmistolla seurataan jokaisen asennetun yksittäisen aurinkopaneelin sähköntuotantoa ja muodostetaan sähköntuotannosta raportteja, joita asiakas voi käydä katselemassa yrityksen verkkosivuilla tai mobiilisovelluksella.


title: SolarCity

text: SolarCity suunnittelee vakuudellisten velkakirjojen tarjoamista yksityissijoittajille. Vakuudellisten velkakirjojen avulla SolarCity saisi rahoitusta aurinkopaneelien asentamiseen. Aurinkopaneeliasennuksia ovat rahoittaneet muiden muassa Goldman Sachs ja Google. SolarCityllä on yhteistyösopimukset Home Depotin ja Best Buyn kanssa.


title: SolarCity

text: SolarCity on ostanut aurinkoenergiaan erikoistuneen suoramarkkinointiyritys Paramount Solarin vuonna 2013. Kauppasumma oli 120 miljoonaa dollaria.


title: SolarCity

text: SolarCity on ostanut vuonna 2013 Zep Solar -yrityksen, jolla oli patentteja erityiseen aurinkopaneelien kuljetus- ja asennustelineeseen. Zep Solarin teline oli laajasti käytössä aurinkoenergia-alalla ennen yritysostoa. Kauppasumma oli 158 miljoonaa dollaria.


title: SolarCity

text: SolarCity on ostanut vuonna 2014 aurinkokennovalmistaja Silevon, joka omisti patentit edistykselliseen aurinkokennoteknologiaan. Yritys aikoo rakentaa tuotantokapasiteetiltaan yhden gigawatin suuruisen tuotantolaitoksen Buffaloon, New Yorkin osavaltioon. Kauppasumma oli osakkeina 200 miljoonaa dollaria ja sen lisäksi 150 miljoonaa dollaria, jos kustannus- ja volyymitavoitteet saavutetaan.


title: Laikko

text: Laikko on n. 300 asukkaan kylä Rautjärven kunnassa, jonka ydin on aikoinaan syntynyt Laikon rautatieaseman ympärille. Matkaa kuntakeskukseen Simpeleelle on n. 12 km.


title: Laikko

text: Laikon kyläalue käsittää Kekäleniemen, Lahdenkylän, Latvajärven, Metsäkylän, Niran, Pajarinkylän, Punasvaaran ja Väärämäen alueet.


title: Laikko

text: Kylässä sijaitsee yksi Suomen suurimmista lähteistä, Laikon eli Ylimmäisen lähde. Talvisodan aikana Laikossa toimi Laikon lentokenttä, jolle on pystytetty vuonna 2001 paljastettu muistomerkki.


title: Kesän maku

text:
Kesän maku on mainos- ja muita tilauselokuvia ohjanneen Asko Tolosen ainoa pitkä näytelmäelokuva vuodelta 1975.
Tolosen ja Kerttu-Kaarina Suosalmen käsikirjoitus perustui vapaasti Irene Hammarin (oik. Maire Harme) 1962 ilmestyneeseen romaaniin "Saari", joka kuvasi kesänviettoa Utön saarella. Myös elokuva kuvattiin pääosin siellä, mutta myös Nötössä, Jurmossa ja Helsingissä.


title: Kesän maku

text: Elokuvasta on jäänyt elämään Esa Helasvuon säveltämä laulu ”Kesän maku”, jonka Pepe Willberg levytti Pertti Reposen sanoittamana. Elokuvassa teema kuullaan Helasvuon yhtyeen instrumentaalisovituksena.


title: Kesän maku

text: "Kesän maun" kuvasi luontokuvaajana tunnettu Markku Lehmuskallio lähes pelkästään luonnonvalolla. Kuvausapulaisena toimi Matti Pellonpää, jolla on myös kreditoimaton sivuosa elokuvassa varusmies Hessuna.


title: Kesän maku

text: Sairaanhoitaja Liisa palaa töihin lapsuutensa varuskuntasaarelle, jossa hänestä lapsena huolehtinut Pappa yhä asuu. Liisa rakastuu varusmies Ekiin. Tästä seuraa mustasukkaisuuskuvioita Ekin, Liisan vierailulle tulevan poikaystävän Lassen ja majakanvartija Pekan kesken. Pappa saa sydänkohtauksen ja haetaan helikopterilla mantereelle hoitoon.


title: Jill

text: Jill on pääasiassa englanninkielisissä maissa esiintyvä naisen etunimi, lyhentymä nimestä Juliana tai Julia.


title: Jill

text: Nimi on jonkin verran käytössä Suomessakin ja on vuoden 2009 loppuun mennessä annettu 131 henkilölle.


title: Best Buy

text: Best Buy on yhdysvaltalainen maailman suurin kuluttajaelektroniikan ja kodinkoneiden vähittäiskauppayritys, jolla on kauppaketjuja ja toimipisteitä Yhdysvaltojen lisäksi Kanadassa, Meksikossa, Britanniassa ja Kiinassa. Best Buy on elektroniikka-alan esimerkki niin sanotusta "category killer" -yrityksestä: niin suuresta erikoiskauppayrityksestä, että muiden saman tuotealan kauppiaiden on vaikea kilpailla sen kanssa valikoiman laajuudessa tai hintojen edullisuudessa.


title: Best Buy

text: Yrityksen perustivat Richard M. Schulze ja Gary Smoliak vuonna 1966 audioalan erikoistavarakauppana nimeltä "Sound of Music". Vuonna 1983 yritys uudelleennimettiin ja -brändättiin yrityksenä, jonka fokus on kuluttajaelektroniikassa. Yrityksellä oli 180 000 työntekijää vuonna 2013.


title: Best Buy

text: Best Buy -yhtiön tytäryhtiöitä ja muita ketjuja ovat "CinemaNow"-tilauselokuvapalvelu, "Geek Squad" -tietokonetukipalvelu, "Magnolia Audio Video", "Pacific Sales", "Cowboom, Audiovisions", Kiinassa toimiva "Jiangsu Five Star Alliance" -ketju sekä Kanadan suurin elektroniikkaketju "Future Shop".


title: Best Buy

text: Vuonna 2013 Best Buy oli Yhdysvaltain 12. suurin vähittäiskauppa liikevaihdolla mitattuna.


title: Selfie (kappale)

text: Selfie (virallisesti #SELFIE) on yhdysvaltalaisen DJ-duo The Chainsmokersin yksi tunnetuimmista kappaleista, vuodelta 2014.


title: Selfie (kappale)

text: Chainsmokers-duo sai kappaleen kasaan puolessa tunnissa. Kaksikko teki taustan ensin, ja saivat sen jälkeen idean lisätä naisäänen, joka sanoo "Let me take a selfie". Kappaleen idean takana oli myös "Eat Sleep Rave Repeat"-kappale. Kappaleen on tarkoitus olla ironinen ja huumoripitoinen. Alex Pall on kertonut, pilke silmäkulmassa, kirjoittaneensa kappaleen olevan tarina intohimosta, rakkaudesta, kostosta ja sydänsurusta, viitaten päättyneeseen parisuhteeseensa.


title: Selfie (kappale)

text: Selfie sai erittäin suurta huomiota ympäri maailmaa. Se on ollut yksi nopeammin nousevista kappaleista, myyden yli 180 000 sähköistä kopiota. Kappaleen viraalimarkkinointia on arvosteltu, mutta on juuri sen avulla noussut sosiaalisen median puhutuimmiksi aiheiksi. Musiikkivideolla nähdään monia julkisuudenhenkilöitä, mm. David Hasselhoff ja Ian Somerhalder. Musiikkivideo sai edellä mainitunkin vuoksi nopeasti katsojamääriä, ja on rikkonut 50 miljoonan katsojamäärän. Musiikkivideon ovat ohjanneet Taylor Stephens ja Ike Love Jones.


title: Selfie (kappale)

text: Suomessa kappale nousi virallisen singlelistan ensimmäiselle sijalle 14. listaviikollaan, oltuaan sitä ennemmin vain kaksi viikkoa listalla.


title: Jalkapallon II divisioonan kausi 1988

text: Jalkapallon II divisioonan kausi 1988 oli Suomen jalkapallon kolmanneksi korkeimman sarjatason kausi. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat nousivat suoraan I divisioonaan. Kolme viimeistä joukkuetta putosivat suoraan III divisioonaan.


title: Jalkapallon II divisioonan kausi 1988

text:
19 maalia
15 maalia
13 maalia
12 maalia
11 maalia


title: Jalkapallon II divisioonan kausi 1988

text:
14 maalia
13 maalia
12 maalia
11 maalia
10 maalia


title: Jalkapallon II divisioonan kausi 1988

text:
24 maalia
18 maalia
13 maalia
12 maalia
11 maalia


title: Adam Lallana

text: Adam David Lallana (s. 10. toukokuuta 1988 St Albans) on englantilainen jalkapalloilija, joka pelaa Englannin Valioliigan Liverpoolissa.


title: Adam Lallana

text: Lallana teki ensimmäisen ammattilaissopimuksensa Southamptonin kanssa vuonna 2006. Hänestä tuli seuran kapteeni syksyllä 2012, seuran noustua Valioliigaan. Huhtikuussa 2013 Lallana solmi Saintsin kanssa viisivuotisen jatkosopimuksen. Jatkosopimuksesta huolimatta heinäkuun 2014 alussa ilmoitettiin Lallanan siirtymisestä Liverpoolin joukkueeseen.


title: Adam Lallana

text: Ensimmäisen A-maaottelunsa niin sanotulla kymppipaikalla viihtyvä Lallana pelasi Englannin paidassa marraskuussa 2013. Lallana kuului Englannin joukkueeseen Brasilian MM-kilpailuissa 2014 ja Ranskan EM-kilpailuissa 2016. Hän on pelannut 34 maaottelua ja tehnyt niissä kolme maalia.


title: Kaihlanen

text: Kaihlanen on usean järven nimi:


title: Kristen Wiig

text: Kristen Carroll Wiig (/ˈwɪɡ/; s. 22. elokuuta 1973 Canandaigua, New York) on yhdysvaltalainen näyttelijä ja koomikko.


title: Kristen Wiig

text: Hänet tunnetaan etenkin viihdeohjelmasta "Saturday Night Live", jossa hän oli mukana vuosina 2005–2012. Hän esitti sarjassa lukuisia sketsihahmoja ja näytteli useita julkkisparodioita (kuten Taylor Swiftiä, Madonnaa ja Judy Garlandia). Tämän lisäksi hän on vieraillut televisiosarjoissa, kuten "Flight of the Conchords" ja "Sukuvika". Valkokankaalla hän on esiintynyt muun muassa elokuvissa "Morsiusneidot", "Adventureland", "Paksuna" ja "Paul", sekä ääniroolissa elokuvassa "Näin koulutat lohikäärmeesi". "Morsiusneitoja" Wiig oli mukana myös käsikirjoittamassa. Hän saikin elokuvasta sekä parhaan komediaelokuvan naispääosan Golden Globe -ehdokkuuden että parhaan alkuperäisen käsikirjoituksen Oscar- ja Bafta-ehdokkuudet. Tämän lisäksi hän oli neljänä peräkkäisenä vuotena (2009–2012) ehdolla Emmy-palkinnon saajaksi parhaan komediasarjan naissivuosapalkinnon saajaksi rooleistaan "Saturday Night Livessa".


title: Kristen Wiig

text: Wiig meni vuonna 2005 naimisiin Hayes Hargroven kanssa. Pariskunta erosi vuonna 2009.


title: Seittimehitähti

text: Seittimehitähti ("Sempervivum arachnoideum") on maksaruohokasvien heimoon kuuluva kasvilaji, jota tavataan Euroopan vuoristoalueella, kuten Alpeilla, Apenniineilla, Pyreneillä ja Karpaateilla, sekä myös Korsikan saarella. Se voi kasvaa hyvinkin korkealla vuoristossa, jopa 2 000 metrin korkeudessa. Kasvi pitää happamasta maasta.


title: Seittimehitähti

text: Seittimehitähti on hyvin yleinen puutarhoissa, sillä se menestyy hyvin kuivissa paikoissa ja auringonpaahteessa. Se leviää mattomaisesti hyvin nopeasti muodostaen ruusukkeita. Kasvia on myös helppo juurruttaa. Kukinta-aika on heinä-elokuussa. Kukat ovat enimmäkseen vaaleanpunaisen eri sävyjä. Kukka on keskiosassa keltainen. Seittimehitähti muodostaa helposti hybridimuotoja. Seuraavat lajikkeet ovat muodostuneet tämän tyyppisestä risteytyksestä: "Sempervivum" × "barbulatum", "Sempervivum" × "fauconnettii", "Sempervivum" × "funckii", "Sempervivum" × "roseum".


title: Howard Sochurek

text: Howard Sochurek (1924 – 25. huhtikuuta 1994 Miami, Florida) oli yhdysvaltalainen kuvajournalisti. Hän työskenteli kahden vuosikymmenen ajan Life-lehdelle ja kuvasi muun muassa Korean ja Indokiinan sodissa. Freelancerina Sochurek toimi vuodesta 1970 ja tuona aikana hänen lääketieteellisiä kuvia käyttettiin useissa oppikirjoissa ja mainoksissa.


title: Howard Sochurek

text: Sochurek syntyi vuonna 1924. Hän valmistui Princetonin yliopistosta vuonna 1942 ja taisteli toisessa maailmansodassa. Sochurek työskenteli Life-lehdessä vuodesta 1950. Hän toimi kuvajournalistina muun muassa Neuvostoliitossa, Lähi-idässä, Mongoliassa ja Vietnamissa. Hän otti kuvia muun muassa Korean sodassa yhdysvaltalaisista joukoista vihollislinjojen takana ja Indokiinan sodassa ranskalaisten tappiosta Điện Biên Phủn taistelussa. Sochurek piti Indokiinan sodan aikana perhesyiden vuoksi loman toukokuussa 1954. Life-lehden johto pyysi häntä suostuttelemaan Robert Capaa paikkaamaan häntä loman ajaksi. Capa suostui kuvaamaan sotaa, mutta hän kuoli toukokuussa astuttuaan maamiinan päälle. Sochurek sai seuraavana vuonna ensimmäisen Robert Capa Gold Medalin. Sochurek työskenteli Life-uransa aikana lisäksi yrityksen toimistoissa New Yorkissa, Chicagossa, Detroitissa, New Delhissä, Singaporessa ja Pariisissa.


title: Howard Sochurek

text: Sochurek aloitti freelancerina vuonna 1970. Hän oli ensimmäisiä valokuvaajia, jotka käyttivät tietokoneita työkaluinaan ja käsitteli niiden avulla valokuvia. Hänen tietokoneella parannellut röntgen- ja CT-kuvansa nostivat hänen mainettaan lääketieteen parissa, ja monet lääkärit sekä lääke- ja muut lääketieteelliset yritykset käyttivät hänen valokuviaan oppikirjoissa ja mainoksissa.


title: Howard Sochurek

text: Sochurek eli eläkevuotensa Boynton Beachissä, Floridassa. Hän kuoli 69-vuotiaana, huhtikuussa 1994 miamilaisessa Jackson Memorial Hospitalissa. Hänen kuolinsyynsä oli maksasyöpä.


title: Enric Vallès

text: Enric Vallès Prat (s. 1. maaliskuuta 1990) on espanjalainen jalkapalloilija, joka edustaa Espanjan neljännellä sarjatasolla pelaavaa UE Cornellàa. Vallès on pelipaikaltaan keskikenttäpelaaja. Hän aloitti uransa FC Barcelonassa, jonka edustusjoukkueessa hän ei tosin pelannut yhtään ottelua. 2008 hän siirtyi Eredivisien NAC Bredaan. Tämän jälkeen hän siirtyi Englannin valioliigaan, Birmingham City FC:n riveihin. Vallès ei saanut Englannissa juurikaan peliaikaa kahden vuoden aikana ja näin hän siirtyi Espanjan alasarjoihin.


title: Werner Wolf

text: Werner Gerhard Christopher Wolf (8. marraskuuta 1906 Heidelberg, Saksan keisarikunta – 23. heinäkuuta 1967 Turku, Suomi) oli Suomessa asunut saksalainen kielitieteilijä, kääntäjä ja ruotsin kielellä kirjoittanut kirjallisuudentutkija.


title: Werner Wolf

text: Folkloristi Ulrika Wolf-Knuts on Werner Wolfin tytär.


title: Jay Rosehill

text: Jay Rosehill (s. 16. heinäkuuta 1985 Olds, Alberta, Kanada) on kanadalainen jääkiekkoilija, pelipaikaltaan vasen laitahyökkääjä. Rosehill tunnetaan kovaotteisena nelosketjun pelaajana, jonka vahvuuksiin kuuluu taklaaminen sekä tappeleminen.


title: J. C. Penney

text: J. C. Penney eli JCPenney (lyhenne JCP) on yhdysvaltalainen tavarataloketju. J. C. Penneyn nimi on ollut myös muodossa Penney's. J. C. Penney oli aikaisemmin Searsin ja Montgomery Wardin kaltainen sekatavarakauppa, joka vähitellen muuntui keskihintaiseksi vaatepainotteiseksi tavarataloketjuksi, joka sijoittuu Yhdysvaltain markkinoilla edullisemman Kohl'sin ja kalliimman Macy'sin väliin. Yritys operoi noin 1060 tavarataloa. J. C. Penneyn lippulaivamyymälä sijaitsee Manhattanilla. J. C. Penney tekee yhteistyötä Sephora-kosmetiikkayrityksen kanssa. Ellen DeGeneres on toiminut J. C. Penneyn puolestapuhujana. Yrityksen nimi on peräisin sen perustajalta, James Cash Penneyltä. J. C. Penneyllä on 117 000 työntekijää (2013).


title: J. C. Penney

text: Toimipisteissä on usein Sephora-kosmetiikkamyymälä ja Salon-kauneussalonki. Niissä voi toimia myös Portrait-valokuvastudio ja Optical-silmälasiliike. J. C. Penneyn omia merkkejä eli private labeleita ovat naisten vaatteissa A.N.A, Worthington, St John's Bay, Arizona Jean Co., Ambrielle ja Xersion, miesten vaatteissa Stafford, St John's Bay, J.Ferrar, Arizona Jean Co., The Foundry ja Xersion.. Yritys on luonut Xersion-brändin. Yrityksen valikoimiin ovat kuuluneet myös naistenvaatebrändit Warner's, Alfred Dunner, Maidenform, Lee, Bali ja Vanity Fair. Miesten vaatemerkkejä J. C. Penneyllä ovat Izod, Nike, Haggar Clothing Co, Levi's, Hanes, Dockers ja Van Heusen, lastenvaatemerkkejä Izod, Nike, Levi's, Hanes ja Carter's. Käyttötavaroissa merkkejä ovat Cuisinart, Keurig, Samsonite, Bali ja Calphalon.


title: J. C. Penney

text:
Vuonna 2014 J. C. Penney sulki 33 tavarataloa ja irtisanoi 2000 työntekijää. Vuonna 2015 J. C. Penneyn toimitusjohtajaksi valittiin Myron E. Ullmanin tilalle Marvin Ellison, aiemmin Home Depotin varatoimitusjohtaja.
Vuonna 2013 J. C. Penney oli Yhdysvaltain 29. suurin vähittäiskauppa liikevaihdolla mitattuna.


title: Macoumba Kandji

text: Macoumba Kandji (s. 2. elokuuta 1985 Dakar) on senegalilainen jalkapalloilija, joka edustaa FC Honkaa. Pelipaikaltaan hän on hyökkääjä.


title: Macoumba Kandji

text: Kandji pelasi vuosina 2008–2012 Major League Soccerissa yhteensä 99 ottelua, joissa hän teki kymmenen maalia. Hän seurojaan olivat New York Red Bulls, Colorado Rapids ja Houston Dynamo. Kandji voitti sarjan mestaruuden 2010 Colorado Rapidsissa ja saavutti toisen sijan kahdesti – New York Red Bullsissa kaudella 2008 ja Houston Dynamossa kaudella 2012.


title: Macoumba Kandji

text: Vuosina 2013–2014 Kandji pelasi Kreikassa. Kaudella 2012–2013 hän edusti Kallonia toiseksi korkeimmalla sarjatasolla Football Leaguessa pelaten 19 ottelua ja tehden niissä kuusi maalia. Kaudella 2013–2014 Kandji pelasi pääsarjaa Superliigaa Levadiakosissa 12 ottelua, joissa hän ei tehnyt maaleja.


title: Macoumba Kandji

text: Huhtikuussa 2014 Kandji teki saman vuoden elokuuhun asti ulottuvan sopimuksen suomalaisen HJK:n kanssa. Hän pelasi Veikkausliiga-kauden aikana 24 ottelua, joissa teki kuusi maalia. Kandji teki myös kaksi maalia Eurooppa-liigan lohkovaiheessa. Kauden jälkeen Kandji siirtyi saudiarabialaiseen Al-Faisalyyn, jossa hän pelasi kymmenen Valioliigan ottelua ja teki niissä kaksi maalia.


title: Macoumba Kandji

text: Kandji eli nuoruutensa Gambiassa.


title: Keteeni

text: Keteeni eli etenoni (CHO) on yksinkertaisin keteeneihin kuuluvista orgaanisista yhdisteistä. Sitä käytetään laajasti valmistettaessa muita yhdisteitä orgaanisella synteesillä.


title: Keteeni

text: Keteeni on huoneenlämpötilassa väritön voimakkaasti pistävänhajuinen kaasu. Keteeni on erittäin elektrofiilinen ja hyvin voimakkaasti reaktiivinen yhdiste. Huoneenlämpötilassa se dimerisoituu hyvin helposti muodostaen diketeeniä. Elektrofiilisyytensä vuoksi se reagoi voimakkaasti nukleofiilisten aineiden kuten veden, alkoholien ja ammoniakin kanssa. Tyypillisiä keteenin reaktioita ovat muun muassa setylaatiot ja sykloadditiot. Keteeni liukenee asetoniin, estereihin, dietyylieetteriin ja pienissä määrin hiilivetyihin.


title: Keteeni

text: Keteeniä voidaan valmistaa usealla eri tavalla. Reaktiivisuutensa vuoksi keteeniä ei voida varastoida pitkiä aikoja ja tuotettu keteeni käytetään tyypillisesti hyvin nopeasti sen valmistamisen jälkeen. Tyypillisin teollinen yhdisteen valmistusmenetelmä on etikkahapon pyrolyysi. Pyrolyysi suoritetaan tyypillisesti putkivirtausreaktorissa alennetussa paineessa 740–760 °C lämpötilassa ja katalyyttinä käytetään trietyylifosfaattia. Sivutuotteena etikkahapon pyrolyysissä voi muodostua metaania, vetyä, hiilidioksidia, hiilimonoksidia, eteeniä ja propadieeniä. Yhdistettä voidaan tuottaa myös etikkahappoanhydridin tai diketeenin pyrolyysillä.


title: Keteeni

text: Vuonna 2006 keteeniä valmistettiin noin 600 000 tonnia. Suurin osa tuotannosta käytetään happoanhydridien kuten etikahappoanhydridien valmistamiseen karboksyylihapoista. Keteenistä valmistetaan myös useita muita merkittäviä teollisuuden käyttämiä kemikaaleja kuten diketeeniä, sorbiinihappoa, klooriasetyylikloridia, 4,4,4-trihaloasetoasetaatteja, isopropenyyliasetaattia, asetyyliasetonia, kanelihapon estereitä eli kinnamaatteja ja optisesti aktiivisia kiraalisia laktoneita.


title: Keteeni

text: Myrkyllisyydeltään keteeni vastaa fosgeenia. Hengitettynä yhdiste ärsyttää hyvin voimakkaasti hengitysteitä aiheuttaen kurkkukipua, yskää ja vaikeutunutta hengitystä. Aine ärsyttää myös ihoa ja silmiä.


title: Paul Krogius vanhempi

text: Paul Krogius vanhempi (19. helmikuuta 1689 Kakkinen, Johannes – 17. marraskuuta 1762 Pieksämäki) oli suomalainen pappi.


title: Paul Krogius vanhempi

text: Krogiuksen vanhemmat olivat kappalainen Paul Krogius ja Maria Ulvichius. Hän tuli ylippilaaksi Turkuun 1709 ja otti seuraavana vuonna vapaaehtoisena krenatöörinä osaa Viipurin puolustukseen venäläisiä vastaan. Kaupungin antautumisen jälkeen konsistori vihki hänet papiksi ja lähetti Kakkisiin kappalaiseksi. Sieltä pitäen hän auttoi Suomen kenraalikuvernööri Karl von Nierothia salaisilla tiedonannoilla. Paettuaan 1712 Turkuun hänet vihittiin siellä uudestaan papiksi ja hän toimi mm. sotapappina. Krogius siirtyi Ruotsiin 1716, missä hän toimi pappina ja opiskeli samalla Uppsalassa. Suomeen hän palasi 1722, Porvoon kappalainen hänestä tuli 1724 ja Säämingin kirkkoherra 1728. Siellä hän toimi muun muassa lukutaidon edistämisen hyväksi. Krogius pakeni uuden sodan tieltä perheineen Ruotsiin ja Säämingin jouduttua Turun rauhassa venäläisille hänestä tuli Pieksämäen kirkkoherra 1743, mitä tehtävää hän hoiti 19 vuotta.


title: Paul Krogius vanhempi

text: Krogiuksen puoliso vuodesta 1723 oli Katarina Vadsten (k. 1763). Porvoon piispa Paul Krogius nuorempi (1724–1792) oli heidän poikansa.


title: Preonitähti

text: Preonitähti on teoreettinen kompakti tähti, joka koostuu hypoteettisista alkeishiukkasista: preoneista. Preonien oletetaan olevan sitoutuneita kvarkeiksi ja leptoneiksi (esim. elektroni) . Neutronitähden tai Kvarkkitähden massan romahtamisesta painovoiman vaikutuksesta neutronit tai kvarkit hajoavat preoneiksi, jolloin preonitähti on syntyy.


title: Preonitähti

text: Preoninovan tuloksena syntyvän tähden pinnalla on mahdollisesti vapaita preoneita. Preoninovat tuottavat valtavia määriä energiaa, ja ne saattavat olla yksi gammapurkausten aiheuttaja.


title: Preonitähti

text: Preonit ovat kuitenkin hypoteettisia todistamattomia hiukkasia, joten preonitähtien olemassaolo on esimerkiksi kvarkkitähteen verrattuna epätodennäköistä. Preonitähdet voivat olla yksi pimeän aineen mahdollisista kandidaateista.


title: Preonitähti

text: Tiheys preonitähdellä voisi olla yli 10 kg/m ja näin ollen ylittää neutronitähden ja kvarkkitähden. Preonitähdet eivät kuitenkaan voi ylittää näiden massaa, koska jos massa ylittää noin 100 maan massan niin se luhistuisi mustaksi aukoksi.. Preonitähtien koko voi vaihdella ∼ 1 metrin säteestä (100 maan massaa) noin herneen kokoiseksi (karkeasti yhden kuun massa)


title: Preonitähti

text: Tiheydessänsä tähdet olisivat toiseksi tihein aineen muoto mustan aukon jälkeen seuraavassa järjestyksessä, Osmium, (alkuaine), valkoinen kääpiö, neutronitähti, kvarkkitähti (teoreettinen), preonitähti (teoreettinen) ja musta aukko.


title: Preonitähti

text: Kaikki tähänastiset astronomian havainnot eivät ole löytäneet preonitähtiä Lisäksi hiukkaskiihdyttimissä ei ole havaittu hypoteettisia preoneita ja tutkimukset tukevat olettamusta, että kvarkeilla ja elektroneilla ei ole sisäistä rakennetta.


title: Hartree–Fock-teoria

text: Hartree–Fock-teoria on approksimatiivinen menetelmä kvanttimekaanisen monielektronisysteemin Schrödingerin yhtälön ratkaisemiseksi. Lähtökohtana teoriassa on kirjoittaa monielektronisysteemin aaltofunktio Slaterin determinantin avulla. Yritefunktio johtaa niin kutsuttuihin Hartree–Fock-yhtälöihin, jotka kuvaavat elektronien liikettä toisten elektronien muodostamassa keskimääräisessä elektrostaattisessa kentässä. Hartree–Fock-approksimaatio on monissa käytännön sovelluksissa huono ja antaa lähinnä kvalitatiivisia tuloksia. Menetelmää on kuitenkin mahdollista parantaa lukuisin eri keinoin, jolloin eksaktia ratkaisua Schrödingerin yhtälöön on mahdollista lähestyä systemaattisesti.


title: Hartree–Fock-teoria

text: Kemiassa yleisesti käytetty orbitaalimalli, jossa elektronit sijaitsevat eri muotoisilla ja lokaaleilla orbitaaleilla, perustuu Hartree–Fock-approksimaatioon. Yleisesti ottaen Hartree–Fock-teoria ennustaa hyvin molekyylien rakenteet, mutta epäonnistuu sidosenergioiden ja värähtelytaajuuksien määrittämisessä. Teorian vajavaisuudet johtuvat elektronikorrelaation puuttumisesta, joka on mahdollista huomioida erilaisilla Hartree–Fock-johdannaisilla.


title: Hartree–Fock-teoria

text: Slaterin determinanttia käytetään fermionisysteemin antisymmetrisen aaltofunktion kirjoittamiseen. Kvanttimekaanisessa systeemissä ei voida tehdä erottelua kahden hiukkasen välillä vaan monihiukkassysteemiä kuvaa yksi todennäköisyysjakauma. Tämän vuoksi monihiukkassysteemin aaltofunktion tulee olla verrannollinen aaltofunktioon, jossa kahden hiukkasen koordinaatteja on vaihdettu eli formula_1. Mikäli muutos tehdään uudelleen, saadaan formula_2 eli formula_3. Aaltofunktio voi olla siis joko "symmetrinen" (+) tai "antisymmetrinen" (-) koordinaatteja vaihdettaessa. Bosonit määritellään symmetrisiksi ja fermionit antisymmetrisiksi hiukkasiksi. Antisymmetrisyyden vuoksi voidaan monifermionisysteemin aaltofunktio kirjoittaa determinanttimuodossa, sillä determinantti muuttaa merkkiään riviä tai saraketta vaihdettaessa aivan kuten antisymmetrisen aaltofunktion kuuluukin. Lisäksi, jos kaksi riviä ovat samat, on determinantti nolla eli fermionien kieltosääntö pätee.


title: Hartree–Fock-teoria

text: Esimerkiksi kahden elektronin systeemille Slaterin determinantti on


title: Hartree–Fock-teoria

text: Yllä formula_6 on spinorbitaali, joka sisältää elektronin paikkakoordinaatin lisäksi myös elektronin spinin:


title: Hartree–Fock-teoria

text: Periaatteessa Slaterin determinantti on separoituva yrite, koska yksielektroniorbitaalit kirjoitetaan tulomuodossa. Antisymmetrisyyden vuoksi elektronien spinit ovat kuitenkin korreloituneet, joten elektronien välillä on olemassa jo alkujaan heikko korrelaatio. Koska systeemiä kuvaavaa aaltofunktiota ei tiedetä, joudutaan yritettä approksimoimaan eri keinoin. Yritefunktiossa esiintyviä spinorbitaaleja approksimoidaan kantafunktioiden avulla, jotka riippuvat joistain vapaista parametreista. Näitä parametreja muuttumalla, voidaan systeemin perustilan aaltofunktio löytää. Kvanttimekaniikan variaatioperiaate asettaa perustilan aaltofunktion systeemin kokonaisenergian ehdottomaksi alarajaksi: yritefunktio, joka ei ole oikea perustilan aaltofunktio, antaa aina perustilan energiaksi oikeaa energiaa suuremman arvon. Paras yritefunktio (käytettyjen kantafunktioiden rajoissa) löydetään siis etsimällä kokonaisenergiafunktionaalin minimi.


title: Hartree–Fock-teoria

text: Oikea monielektronisysteemin aaltofunktio voidaan kirjoittaa spinorbitaalien tulojen lineaarikombinaationa. Tämä lineaarikombinaatio voidaan kirjoittaa myös Slaterin determinanttien avulla.


title: Hartree–Fock-teoria

text: Hartree–Fock-teoriassa aaltofunktiota — joka koostuu Slaterin determinanttien lineaarikombinaatiosta — approksimoidaan ainoastaan yhdellä Slaterin determinantilla eli yllä esitetty sarja katkaistaan.


title: Hartree–Fock-teoria

text: Tarkoituksena Hartree–Fock-menetelmässä on löytää perustilaa vastaava aaltofunktio yhden determinantin approksimaation rajoissa. Oikean aaltofunktion muotoa ei tunneta, mutta se voidaan löytää soveltamalla variaatioperiaatetta. Elektronisysteemin kokonaisenergia saadaan Hamiltonin operaattorin odotusarvosta. Approksimoimalla aaltofunktiota Slaterin determinantilla kokonaisenergia on


title: Hartree–Fock-teoria

text: missä nimittäjään on kirjoitettu integraali normittamista varten. Jatkossa aaltofunktion oletetaan olevan normitettu, eli :formula_10. formula_11 on niin kutsuttu yksielektronioperaattori, joka sisältää Hamiltonin operaattorin termit, jotka riippuvat ainoastaan yhdestä elektronista (kineettinen energia sekä vuorovaikutus atomiydinten kanssa). formula_12 kaksielektronioperaattori, joka sisältää elektronien väliset vuorovaikutukset.


title: Hartree–Fock-teoria

text: Muutos energiassa on


title: Hartree–Fock-teoria

text: Koska suoritettavat variaatiot eri orbitaaleihin ovat toisistaan riippumattomia, täytyy energiafunktionaalin differentiaalin tulla nollaksi jokaisella orbitaalilla formula_19. Tämä johtaa niin kutsuttuihin Hartree–Fock-yhtälöihin:


title: Hartree–Fock-teoria

text: Yllä formula_21 on niin kutsuttu Fock-operaattori. formula_11 on yksielektronioperaattori joka on määritelty yllä. formula_23 on Coulomb-operaattori, joka huomioi elektronien välisen sähköstaattisen vuorovaikutuksen. formula_24 on vaihto-operaattori (exchange operator), jolle ei ole olemassa klassista vastinetta. Operaattori on seuraus fermionisysteemin aaltofunktion antisymmetrisyydestä. Huomioi, että kun juokseva indeksi j=i Coulomb- ja vaihto-operaattorit kumoavat toisensa, toisin sanoen elektroni ei vuorovaikuta itsensä kanssa. Tämä on ituitiivinen ja triviaalin oloinen tulos, mutta ongelma muun muassa tiheysfunktionaaliteoriassa.


title: Hartree–Fock-teoria

text: Hartree–Fock-yhtälöt ovat periaatteessa Schrödingerin yhtälöt kirjoitettuna elektronille, joka liikkuu toisten elektronien muodostamassa keskimääräisessä kentässä. Fock-operaattori kirjoitetaan jokaiselle orbitaalille erikseen, mutta operaattori riippuu kuitenkin kaikista muista orbitaaleista (Coulomb- ja vaihto-operaattorit). Jotta perustilan energia saataisiin ratkaistua, joudutaan orbitaaleista ensin luomaan järkevä alkuarvaus, jota sitten iteratiivisella menetelmällä optimoidaan. Tätä kutsutaan itseytyvän kentän menetelmäksi (self-consistent field, SCF). Alkuarvaus luodaan yleensä lineaarikombinaationa atomiorbitaaleista (linear combination of atomic orbitals, LCAO).


title: Hartree–Fock-teoria

text: Slaterin determinantin separoituva luonne johtaa vaillinaiseen elektroni–elektroni-korrelaatioon, mikä voidaan havaita muun muassa Coulomb-operaattorissa. Muiden elektronien muodostama varauspilvi saadaan suoraan laskemalla elektronien elektronitiheydet yhteen, aivan kuten riippumattomien satunnaistapahtumien kohdalla. Hartree–Fock-mallista puuttuva korrelaatioenergia on suureena hieman hankala määritellä fysikaalisesti intuitiivella tavalla. Yleinen, ehkä hieman kiistelty, määritelmä on määrittää korrelaatioenergia erotuksena oikean, eksaktin energian ja Hartree–Fock energian välillä.


title: Hartree–Fock-teoria

text: Täsmällisen elektronikorrelaation puuttuminen ajaa elektronit lähemmäs toisiaan, minkä vuoksi Coulombinen repulsio systeemissä kasvaa todellista suuremmaksi. Tämän vuoksi Hartree–Fock kokonaisenergia on aina oikeaa perustilan energiaa suurempi. Korrelaatioenergia on yleensä hyvin pieni suhteessa systeemiin ja kattaa suurimmillaankin vain muutaman prosentin kokonaisenergiasta, yleensä alle prosentin. Kemiallisissa systeemeissä tämä pieni erotus on kuitenkin keskeinen.


title: Tapavainolan rautatieasema

text: Tapavainolan rautatieasema () on rautatieliikennepaikka Karjalan radalla Lappeenrannassa, noin seitsemän kilometrin päässä Lappeenrannan rautatieasemasta. Liikennepaikka avattiin vuonna 1965 muutamaa vuotta aiemmin valmistuneelle Luumäen ja Lappeenrannan väliselle oikoradalle. Asemalla ei ole henkilöliikennettä, vaan se on alusta lähtien ollut ainoastaan liikenteenhoidollisessa käytössä junakohtauspaikkana.


title: Ignasi Miquel

text: Ignasi Miquel Pons (s. 28. syyskuuta 1992) on espanjalainen jalkapalloilija, joka edustaa Segunda Divisiónissa pelaavaa SD Ponferradinaa. Pelipaikaltaan Miquel on puolustaja. Hän on FC Barcelonan kasvatti.


title: Ignasi Miquel

text: Barcelonassa syntynyt ja uransa aloittanut Miquel teki ensimmäisen ammattilaissopimuksensa Arsenalin kanssa vuonna 2010. Hän on pelannut Arsenalin paidassa Valioliigaa viidessä ottelussa. Hän teki maalin, kun Arsenal kaatoi Coventry City FC:n Englannin liigacupissa 6-1 vuonna 2012. Vuonna 2013 Miquel siirtyi lainasopimuksella Leicesteriin, jonka riveissä hän pelasi ensimmäisen ottelunsa liigacupissa Carlisle United FC:tä vastaan. Hän onnistui jälleen liigacupissa maalinteossa Fulham FC:tä vastaan. Kesällä 2014 Miquel siirtyi pysyvällä sopimuksella Mestaruussarjaan pudonneeseen Norwich Cityyn. 30. heinäkuuta 2015 Miquel kirjoitti sopimuksen Pontaferradinan kanssa purettuaan ensin sopimuksen Norwich Cityn kanssa.


title: Ignasi Miquel

text: Miquel on edustanut Espanjaa sekä U19- että U21-maajoukkueissa. Hän on pelannut näissä yhteensä yhdeksän ottelua ja iskenyt yhden maalin. Hän kuului myös Espanjan alle 19-vuotiaiden jalkapallomaajoukkueeseen, kun se voitti ikäluokkansa Euroopan mestaruuden Romaniassa vuonna 2011. Miquel oli joukkueen avainpelaajia pelaten jokaisessa ottelussa täydet minuutit.


title: Mettelhorn

text: Mettelhorn on vuori Sveitsissä Valais’n Alpeilla lähellä Zermattin kylää. Vuori on suosittu vuorikiipeilykohde, koska se soveltuu erinomaisesti akklimatisaatioon eli vuoristoilmaston totutteluun.


title: Mettelhorn

text: Mettelhornille kiipeämiseen ei tarvita erityistä teknistä osaamista, sillä lähes vuoren huipulle asti vie kesäaikaan hyväkuntoinen Edelweiss-niminen polku lounaan puolelta, Wisshornin (2 936 m mpy.) ja Platthornin (3 345 m mpy.) länsipuolta. Polun varrella sijaitsevat pensionaatti Edelweiss ja hotelli Trift. Lähistöllä on myös Rothorn-vuoristomaja (Rothornhütte SAC), jonka omistaa Schweizer Alpen-Club. Vuorikiipeilijät tuntevat alueen nimellä Furggji Pass eli Furggjin sola. Vuorelle voi kiivetä myös sen itäpuolelta Täschin suunnalta.


title: Mettelhorn

text: Mettelhornin lähistöllä on useita yli nelikilometrisiä vuoria. Pohjoispuolella sijaitsee Weisshorn (4 506 m mpy.), länsipuolella Zinalrothorn (4 221 m mpy.) sekä itäpuolella Dom (4 545 m mpy.). Kauempana etelän puolella kohoavat Dufourspitze (4 634 m mpy.) ja Matterhorn (4 478 m mpy.).


title: Matt Hendricks

text: Matt Hendricks (s. 17. kesäkuuta 1981 Blaine, Minnesota, Yhdysvallat) on yhdysvaltalainen jääkiekkohyökkääjä, joka pelaa NHL-joukkue Minnesota Wildissa.


title: Matt Hendricks

text: Hendricksin varasi NHL:ään yliopistosta neljännellä kierroksella Nashville Predators. Hän pelasi ennen sitä kotikaupunkinsa Blainen yliopistossa. Hän teki yhteensä 110 pistettä 43 ottelussa.


title: Matt Hendricks

text: Hendricks ehti pelata useassa eri AHL-joukkueessa ennen kuin teki NHL-debyyttinsä Colorado Avalanchessa kaudella 2008–2009. Hänet kaupattiin Coloradoon Boston Bruinsista vaihdossa Johnny Boychukiin.


title: Matt Hendricks

text: Kaudella 2009–2010 Hendricks vakiinnutti paikkansa Avalanchen kokoonpanossa. 10. lokakuuta 2009 hän teki ensimmäisen NHL-maalinsa 4–3 -tappiossa Chicago Blackhawksia vastaan. Hän teki ensimmäisellä kokonaisella kaudella yhdeksän maalia ja yhteensä 16 pistettä sekä oli ehdolla Bill Masterton Trophyn saajaksi.


title: Matt Hendricks

text: 27. syyskuuta 2010 Hendricks allekirjoitti Washington Capitalsin kanssa vuoden mittaisen sopimuksen pelattuaan ennen sitä joukkueen harjoitusleirillä try out -sopimuksella. Hendricks siirtyi Capitalsiin halutessaan pelata päävalmentaja Bruce Bourdeaun alaisena. Hän oli ollut Bourdeaun valmennettava kaudella 2006–2007 Hershey Bearsissa.


title: Matt Hendricks

text: Capitalsissa Hendricks pelasi ensimmäisen kerran 8. lokakuuta 2010 Atlanta Thrashersia vastaan. Ensimmäisen pisteensä hän teki kolmannessa pelissä Ottawa Senatorsia vastaan. Ensimmäinen maali puolestaan syntyi 27. lokakuuta 2010 Carolina Hurricanesia vastaan.


title: Matt Hendricks

text: 23. helmikuuta 2011 Hendricks teki Capitalsin kanssa kahden vuoden jatkosopimuksen, josta sai 1,65 miljoonaa dollaria per kausi. Hendricks oli toisena vuotena peräkkäin ehdolla Bill Masterton Trophyn voittajaksi. Häntä ei kuitenkaan valittu kolmen finalistin joukkoon.


title: Matt Hendricks

text: Hendricks ei saanut tehtyä uutta sopimusta Capitalsin kanssa, vaan allekirjoitti 5. heinäkuuta 2013 vapaana agenttina nelivuotisen sopimuksen hänet varanneen Nashville Predatorsin kanssa.


title: Matt Hendricks

text: Kaudella 2013–2014 Predators teki kauden alussa vain neljä pistettä 44 ottelussa, joten hänet kaupattiin 15. tammikuuta 2014 Edmonton Oilersiin, joka antoi vaihdossa tilalle Devan Dubnykin.


title: Matt Hendricks

text: Hendricks kuului pronssia saaneeseen Yhdysvaltojen joukkueeseen Tšekin MM-kilpailuissa 2015.


title: Matt Hendricks

text: Hendricks kasvoi Blainessa, Minnesotassa. Hänen isänsä on yhdysvaltalainen ja äiti ruotsalainen. Hän viettää vapaa-aikaansa pelaten golfia. Hendricks on naimisissa Kimberlyn (Kim) kanssa. Heillä on kaksoset, poika ja tyttö, Gunnar ja Lennon, jotka syntyivät 10. marraskuuta 2011.


title: Bobbie Friberg da Cruz

text: Bobbie Friberg José da Cruz (s. 16. helmikuuta 1982 Göteborg, Ruotsi) on ruotsalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan keskuspuolustaja.


title: Bobbie Friberg da Cruz

text: Bobbie Friberg da Cruz aloitti ammattilaisuransa GAISissa, jossa vietetyn seitsemän vuoden jälkeen hän siirtyi Tanskaan, Randers FC:n riveihin. Seuraavaksi Friberg da Cruz palasi takaisin kotimaahansa, IFK Norrköpingin riveihin, josta hän vuonna 2014 siirtyi nykyiseen seuraansa, IFK Mariehamniin. Friberg da Cruzin veli Johan on myös jalkapalloilija. Heidän isänsä on kapverdeläinen ja he molemmat ovat saaneet kutsun Kap Verden jalkapallomaajoukkueeseen.


title: Will Acton

text: Will Acton (s. 16. heinäkuuta 1987 Edina, Minnesota, Yhdysvallat) on Yhdysvalloissa syntynyt kanadalainen jääkiekkoilija, joka pelaa DEL-liigan Schwenninger Wild Wingsissä.


title: Will Acton

text: Marraskuussa 2011 Toronto Marlies teki Actonin kanssa try out -sopimuksen, joka oli samalla Actonin ensimmäinen sopimus ammattilaisena.


title: Will Acton

text: 5. heinäkuuta 2013 Edmonton Oilers hankki varaamattomana vapaana agenttina seuraa etsineen Actonin kaksivuotisella ja kaksisuuntaisella sopimuksella.


title: Will Acton

text: Acton aloitti kauden Edmontonin NHL-joukkueessa, jossa hän teki ensimmäisen maalinsa 14. lokakuuta Washington Capitalsin maalivahti Braden Holtbylle. Hän pelasi kauden aikana Edmontonissa sekä sen farmijoukkueessa AHL-liigan Oklahoma City Baronsissa.


title: Will Acton

text: 20. marraskuuta 2014 Acton kaupattiin Edmontonista Vancouver Canucksiin vaihdossa Kellan Lainiin. Acton pelasi loppukauden Vancouverin farmijoukkueessa Utica Cometsissa.


title: Will Acton

text: Kaudeksi 2015–2016 Acton siirtyi pelaamaan Saksan DEL-liigan Schwenninger Wild Wingsiin.


title: Will Acton

text: Acton syntyi Edinassa, Minnesotassa, mutta kasvoi Whitchurch-Stouffvillessa, Ontariossa. Hänen isänsä Keith Acton pelasi hänen syntyessään Minnesota North Starsissa.


title: Will Acton

text: Actonin isä pelasi Minnesotan lisäksi myös Montreal Canadiensissa, Edmonton Oilersissa, Philadelphia Flyersissa, Washington Capitalsissa ja New York Islandersissa 17-vuotisen uransa aikana. Hän voitti Edmontonissa pelatessaan Stanley Cupin keväällä 1988. Nykyisin hän toimii Edmonton Oilersin apulaisvalmentajana.


title: Reistraattori

text: Reistraattori eli registraattori eli kirjaaja oli Suomessa entisaikaan virkamies, jonka työnä suurissa virastoissa oli ottaa vastaan saapuvia asiakirjoja ja luovuttaa lähtevät asiakirjat henkilöille, joita asia koski. Reistraattorin tehtäviin kuului myös kirjata asiakirjojen tiedot niistä pidettävään luetteloon eli diaariin. Suomen kieleen sana reistraattori on tullut ruotsin sanasta "registrator". Se puolestaan pohjautuu keskiajan latinan sanaan "registrum," joka tarkoittaa rekisteriä. "Registrumin" pohjana on latinan "regesta," joka tarkoittaa muistiin merkittyjä asioita.


title: Reistraattori

text: Reistraattorin virkahuonetta kutsuttiin reistraattorinkonttoriksi eli kirjaajankonttoriksi.


title: James Ward-Prowse

text: James Ward-Prowse (s. 1. marraskuuta 1994) on englantilainen jalkapalloilija, joka edustaa Englannin Valioliigassa pelaavaa Southampton FC:tä. Oikeajalkainen Ward-Prowse on pelipaikaltaan keskikenttäpelaaja ja on yksi Englannin lupaavimmista pelipaikallaan.


title: James Ward-Prowse

text: Ward-Prowse on edustanut pienestä lähtien Southamptonia. Debyyttinsä seuran edustusjoukkueen paidassa Valioliigassa hän teki elokuussa 2012 Manchester Cityä vastaan ja kaudella 2013–2014 Ward-Prowse vakiinnutti asemansa yhtenä seuran avainpelaajista, kun hän pelasi Valioliigassa 34 ottelua. Avausmaalinsa seuran paidassa Ward-Prowse teki huhtikuussa 2015 Hull Cityn verkkoon. Kaudella 2014–2015 Ward-Prowse teki 25 pelaamassaan ottelussa tuon yhden maalin.


title: James Ward-Prowse

text: Ward-Prowse on pelannut Englannin paidassa eri ikäluokissa ja hän pelasi kaikki kolme Englannin ottelua 2013 alle 20-vuotiaiden Euroopan-mestaruuskilpailuissa Israelissa. Englanti hävisi kaikki ottelunsa ja putosi jatkosta jo alkulohkovaiheessa. Nykyisin hän kuuluu alle 21-vuotiaiden maajoukkueeseen, jossa hän on toiminut kapteenina ja pelannut vuoden 2015 EM-kilpailuissa.


title: Edvard Krogius

text: Gabriel Edvard Krogius (25. elokuuta 1850 Hauho – 15. heinäkuuta 1933 Helsinki) oli suomalainen sotilas, lennätinlaitoksen päällikkö ja kuvernööri.


title: Edvard Krogius

text: Krogiuksen vanhemmat olivat Luumäen kappalainen, filosofian maisteri Georg Krogius (1817–1859) ja Maria Georgina Winter. Hän valmistui Haminan kadettikoulusta 1869 ja palveli Henkikaartin Ismailovin rykmentissä 1869–1891 ja oli Haminan kadettikoulun komppaniaupseerina 1881–1889. Krogius toimi Suomen lennätinlaitoksen päällikkönä 1891–1900 ja sen jälkeen Kuopion läänin kuvernöörinä 1900–1903 ja Kotkan höyrysahan ja lasitehtaan isännöitsijänä 1904–1906. Suomen itsenäistymisen jälkeen hän oli korkeimman hallinto-oikeuden sotilasjäsenenä 1918–1920. Krogius sai valtioneuvoksen arvon 1894, ja hänet ylennettiin everstiksi 1890 ja kenraaliluutnantiksi 1930.


title: Edvard Krogius

text: Krogius oli Haminan rahatoimikamarin puheenjohtajana 1885–1886, Arbetets Vännerin puheenjohtajana 1908–1914, Suomen kadettiklubin puheenjohtajana 1908–1933 sekä Helsingin kaupunginvaltuuston jäsenenä 1914–1916.


title: Edvard Krogius

text: Krogius oli naimisissa 1883–1921 Luise Helene (Lilly) Ahlqvistin (k. 1921) kanssa jonka isä oli kauppaneuvos Carl Henrik Ahlqvist.


title: Håkan Krogius

text: Paul Rolf Håkan Krogius (15. huhtikuuta 1927 Valkeakoski – 20. toukokuuta 2007 Helsinki) oli suomalainen diplomaatti ja varatuomari. Hän aloitti ulkoministeriön palveluksessa 1959 ja toimi pitkään oikeudellisten asioiden parissa. Hän oli Suomen Bagdadin-suurlähettiläs 1981–1987.


title: Menestyksen maku

text: Menestyksen maku on Maunu Kurkvaaran ohjaama draamaelokuva vuodelta 1983. Mauno Saaren romaaniin "Pimeä ilmansuunta" perustuva tarina kertoo Pohjois-Suomesta kotoisin olevasta nuoresta Martista, joka saa paikan helsinkiläisessä mainostoimistossa ja antautuu uralleen ihmissuhteidensa kustannuksella.


title: Menestyksen maku

text: Vain 5 000 katsojaa teattereissa kerännyt "Menestyksen maku" sai kriitikoilta vaihtelevia arvosteluja. Sitä pidettiin Kurkvaaralle tyypilliseen tapaan liian ”viileänä” herättääkseen katsojassa samastumisen tunteita. Erityisesti Pekka Laihon ja Sanna Majanlahden roolitöitä arvostettiin. Kymmenestä suomalaisesta ensi-iltakriitikosta neljä antoi elokuvalle yhden tähden, kolme muuta ei sitäkään ja kolme ei ollut arvioinut elokuvaa. Keskiarvoksi tuli "Projektio"-lehden laskukaavalla 0,57 tähteä neljästä.


title: Guernican pommitus

text: Guernican pommitus oli Espanjan sisällissodan aikana 26. huhtikuuta 1937 tapahtunut ilmapommitus, joka kohdistui Baskimaassa sijaitsevaan Guernican kaupunkiin. "Operaatio Rügeniksi" nimetyn iskun suorittivat kansallismielisten puolella sotineet natsi-Saksan ilmavoimien Legion Condor ja Italian ilmavoimien Aviazione Legionaria -yksiköt.


title: Guernican pommitus

text: Guernican pommitus oli siihen mennessä maailman suurin siviilikohteeseen tehty lentopommitus sekä myös yksi ensimmäisistä koko ilmasodankäynnin historiassa. Sen tarkoituksena oli kylvää kauhua tasavaltalaisten keskuuteen sekä toimia uuden sodankäyntistrategian ja asemateriaalin koekenttänä. Kyseessä oli suunnannäyttäjä vastaaville toisen maailmansodan pommituksille.


title: Guernican pommitus

text: Tapaus inspiroi myöhemmin lukuisia eri alojen taiteilijoita, joiden töistä parhaiten tunnetaan Pablo Picasson samana vuonna valmistunut maalaus "Guernica".


title: Guernican pommitus

text: Vuonna 1936 autonomisen aseman saanut Baskimaa oli sisällissodan aikana tasavaltalaisten puolella. Kenraali Francon johtamat kapinalliset tarvitsivat kuitenkin kipeästi sodankäyntiinsä alueen rautamalmia, terästeollisuutta ja telakoita. Maaliskuussa 1937 kenraali Emilio Mola esitti baskeille uhkavaatimuksen, jonka mukaan hän tuhoaa koko Biskajan maakunnan, ellei Baskimaan hallitus antaudu. Molalla oli käytössään 50 000 jalkaväen sotilasta sekä tukenaan Saksan ja Italian ilmavoimat. Baskit eivät kuitenkaan suostuneet antautumaan ja saksalaiset pommikoneet alkoivat huhtikuussa everstiluutnantti Wolfram von Richthofenin käskystä tuhoamaan pääkaupunkia Bilbaoa ympäröiviä kyliä. Ne saivat myös käskyn tuhota Guernican ja Durangon kaupungit palopommeilla. Pommitusstrategia jatkui koko kevään ajan ja johti lopulta Bilbaon ja baskien antautumiseen 19. kesäkuuta 1937.


title: Guernican pommitus

text: Guernican pommitukseen osallistui noin 25 Lufwaffen sekä Regia Aeronautican konetta, jotka operoivat Soriasta ja Burgosista parinkymmenen Messerschmitt- ja Fiat-hävittäjän saattamana. Huhtikuun 26. päivä oli Guernicassa muiden maanantaipäivien tapaan vilkas markkinapäivä ja kaduilla liikkui tuhansia ihmisiä myös kaupungin ulkopuolisista kylistä. Ensimmäiset koneet iskivät kaupunkiin iltapäivällä puoli viiden aikaan ja koko pommitus oli ohitse kello 19.30. The Times -lehden sotakirjeenvaihtajan George Steerin mukaan se muodostui kolmesta aallosta; ensimmäisenä Guernicaan pudotettiin lentopommeja, jotka saivat asukkaat paniikkiin. Seuraavaksi iskivät hävittäjät, ajaen ihmiset konekivääritulella ryhmiksi erilaisiin suojapaikkoihin, jonka jälkeen kaupunkiin pudotettin vielä palopommeja. Yhteensä pommeja oli noin 31 tonnia.


title: Guernican pommitus

text: Pommituksen seurauksena Guernican rakennuskannasta tuhoutui noin 75 prosenttia, ja myös loput kärsivät merkittäviä vaurioita. Guernican puolustus murtui, ja kahta päivää myöhemmin kansallismielisten joukot saivat Guernican haltuunsa käytännössä ilman vastarintaa. Baskimaan presidentin José Antonio Aguirren lausunnon mukaan Francon joukot kuitenkin surmasivat kaupunkiin saapuessaan summittaisesti sinne jääneitä siviilejä, mukaan lukien naisia ja lapsia.


title: Guernican pommitus

text: Francon johtamat kansallismieliset kiistivät koko pommituksen ja pyrkivät peittelemään sen tuhoja vuosikymmenten ajan. Myöskään sodan jälkeen natsi-Saksassa julkaistu Legion Condoria käsittelevä kirjallisuus ei mainitse Guernicaa. Toinen maailmansodan jälkeisessä Nürnbergin oikeudenkäynnissä Luftwaffen komentajana toiminut Hermann Göring kuitenkin myönsi saksalaisten testaneen uusia pommejaan Guernicassa. 1960-luvun lopulla Francon diktatuurin virallinen historiakirjoitus puolestaan siirsi vastuun koko operaatiosta pelkästään saksalaisille. Koska Guernican kaupunki joutui nopeasti kansallismielisten haltuun, ei uhrien tarkka määrä ole tiedossa, mutta arviot ovat yleensä vaihdelleet 200–1 700 kuolleen välillä. Suurimmat esitti paikalla ollut The Timesin kirjeenvaihtaja, jonka mukaan uhreja oli jopa 3 000–5 000. Baskimaan hallitus ilmoitti pommituksen jälkeen lukumääräksi 1 654. Asukkaita Guernicassa oli tuolloin noin 5 000.


title: Sydney (Nova Scotia)

text: Sydney on kaupunki Nova Scotian provinssissa Kanadassa. Se sijaitsee Cape Bretonin saaren itärannikolla ja kuuluu Cape Bretonin kuntaan. Sydneyn asukasluku oli vuoden 2011 väestönlaskennassa 31 597 asukasta.


title: Sydney (Nova Scotia)

text: Sydney perustettiin vuonna 1785. Se sai kaupunginoikeudet vuonna 1904. Vuonna 1995 Sydney ja viisi muuta kuntaa liitettiin yhteen uudeksi Cape Bretonin kunnaksi.


title: Klemetti Krook

text: Klemetti Henrikinpoika Krook (k. ennen 1556) oli vuodesta 1542 Savonlinnan isäntä, "Suomalainen Klemetti-kirjuri". Hän toimi kuninkaan kanslian kirjurina ja Savonlinnaan saavuttua aloitti Pohjois-Savon asuttamisen. Keskukseksi muodostui nykyisen Kuopion tienoilla ollut Tavinsalmen kuninkaankartano.


title: Armidale

text: Armidale on kaupunki Uudessa Etelä-Walesissa, Australiassa. Armidalen asukasluku vuoden 2016 väestönlaskennassa oli 20 391.


title: Agnes von Krusenstjerna

text: Agnes Julie Fredrika von Krusenstjerna, oik. "Sprengel" (9. lokakuuta 1894 Växjö – 10. maaliskuuta 1940 Tukholma) oli ruotsalainen kirjailija, jonka tuotannon keskeisiä piirteitä on vapautuminen 1800-luvun lopun elämännäkemyksestä. Hänen romaaniensa ja novelliensa aiheet olivat peräisin ruotsalaisen yläluokan elämästä, ja useita teoksia hallitsee jokseenkin suorasukainen erotiikka.


title: Agnes von Krusenstjerna

text:
Ruotsalainen Mai Zetterling ohjasi Agnes von Krusenstjernan elämään perustuvan elokuvan "Amorosa", joka sai ensi-iltansa vuonna 1986. Päähenkilön roolissa nähdään Stina Ekblad.
Sarjan oikea otsikko on "Viveca von Lagercronas historia"


title: Ari Suonpää

text: Ari Suonpää (s. 17. huhtikuuta 1962 Pori) on entinen suomalainen jalkapalloilija. Pelipaikaltaan hän oli laitapuolustaja.


title: Ari Suonpää

text: Suonpää pelasi SM-sarjassa 17 ottelua kaudella 1987 ja 23 ottelua kaudella 1988 edustaen PPT:tä. Maaleja hän ei SM-tasolla tehnyt. Lisäksi Suonpää pelasi I divisioonassa yhteensä 49 ottelua ja teki neljä maalia kausina 1984–1985 ja 1991 edustaen Pallo-Iiroja.


title: Prairie City (Missouri)

text: Prairie City on paikallishallinnoton kunta Batesin piirikunnassa, Missourissa, Yhdysvalloissa.


title: Niegrzebia

text: Niegrzebia on kylä luoteisessa Puolassa. Se sijaitsee noin 75 kilometrin päässä Szczecinistä. Se kuuluu Łobezin piirikuntaan ja Länsi-Pommerin voivodikuntaan.


title: Niegrzebia

text: Ennen vuotta 1945 alue kuului Saksalle.


title: Xuzhou

text: Xuzhou () on prefektuuritason kaupunki itäisen Kiinan Jiangsun maakunnan luoteisosassa. Kaupungin keskusta sijaitsee linnuntietä noin 280 kilometriä maakunnan pääkaupunki Nanjingistä pohjoisluoteeseen. Kaupungin väkiluku on 8,577 miljoonaa (2010) ja pinta-ala 11 257 neliökilometriä.


title: Xuzhou

text: Xuzhou rajoittuu etelässä Suzhoun, lännessä Hezen, pohjoisessa Jiningin, Zaozhuangin ja Linyin, idässä Lianyungangin ja Suqianin prefektuuritason kaupunkiin.


title: Xuzhou

text: Xuzhou on ainakin 4 000 vuotta vanha paikkakunta. Se oli Han-dynastian aikaan (260-220 eaa.) yksi silloisen valtion poliittisista keskuksista. Paikkakunnasta on käyty eri aikoina useita merkittäviä taisteluita.


title: Xuzhou

text: Piirikuntatasolla kaupunki jakautui 11 osaan (2010) seuraavasti:


title: Lyman

text: Lyman () on Itä-Ukrainan Donetskin alueen pohjoisosissa sijaitseva kaupunki ja kaupunkipiiri. Ukrainan tilastokeskuksen arvion mukaan kaupungissa oli vuoden 2013 alussa 22 509 asukasta ja koko kaupunkipiirissä - maaseutuasukkaat mukaan lukien - 23 497 asukasta.


title: Lyman

text: Paikkakunnan nimenä oli vuosina 1925–2016 Krasnyi Lyman. Kaupungin nimi vaihdettiin helmikuussa 2016 osana Ukrainan kommunismin ajan perinnöistä irtautumista. Kaupungin virallisena kielinä ovat ukraina ja venäjä.


title: Lyman

text: Kaupunki toimi myös ympäröivän piirin, 21 881 asukkaan Lymanin piirin hallintokeskuksena.


title: Lyman

text: Ukrainan parlamentin ja Donetskin aluehallinnon päätöksillä Lyman piiri yhdistettiin vuonna 2016 kaupunkipiiriin. Laajennetun Lymanin kaupunkipiirin uudeksi väkiluvuksi Ukrainan tilastokeskus arvioi 43 594 (1.1.2017), josta kaupunkilaisiksi katsottiin 32 407 ja maaseutuväestöksi 11 187 henkeä. Kaupunkilaisia oli Lymanin kaupungin (21 691 as.) ohella viidessä kaupunkityyppisessä taajamassa: Drobyševe (Дробишеве, 2 862 as.), Zaritšne (Зарічне, 2 571 as.), Novoselivka (Новоселівка, 1 297 as.), Jampil (Ямпіль, 2 031 as.) ja Jarova (Ярова, 1 955 as.).


title: Torez

text: Torez (; ) on Itä-Ukrainan Donetskin alueen itäosassa sijaitseva kaupunki ja kaupunkipiiri. Ukrainan tilastokeskuksen arvion mukaan kaupungissa oli vuoden 2013 alussa 57 998 ja koko kaupunkipiirissä 81 062 asukasta. Kaupunkipiiriin kuuluu Torezin kaupungin lisäksi kaksi kaupunkityyppistä taajamaa: Pelahijivka (17 968 as.) ja Rozsypine (5 065 as.).


title: Antonio Cánovas del Castillo

text: Antonio Cánovas del Castillo (8. helmikuuta 1828 Málaga – 8. elokuuta 1897 Mondragón) oli espanjalainen poliitikko, joka toimi kuusi kertaa Espanjan pääministerinä vuosina 1874–1875, 1875–1879, 1879–1881, 1884–1885, 1890–1892 ja 1895–1897. Hän oli Bourbonien sukua kannattanut monarkistinen konservatiivi, joka vastusti kiivaasti muun muassa yleistä äänioikeutta sekä uskonnonvapautta.


title: Antonio Cánovas del Castillo

text: Cánovas oli mukana politiikassa 1850-luvulta lähtien. Kuningatar Isabella II:n syrjäyttäneen vuoden 1868 vallankumouksen jälkeen hän toimi parlamentissa Bourbonien kuningassuvun valtaanpalauttamista ajaneen ryhmän johtajana. Kun Espanjan ensimmäinen tasavalta kaatui sotilasvallankaappauksessa vuonna 1874, tuli kuninkaaksi Isabellan poika Alfonso XII, joka nimitti Cánovasin pääministeriksi. Suurimman osan seuraavan 23 vuoden ajasta hän ja liberaalijohtaja Práxedes Mateo Sagasta toimivat vuorotellen pääministereinä. Cánovas oli vuoden 1876 uuden perustuslain pääarkkitehti. Se sisälsi muun muassa rajoitetun äänioikeuden, joka oli tehty työläisten poliittisen vaikutusvallan kasvun hillitsemiseksi. 1880-luvun lopulla Cánovasin ongelmaksi muodostuivat Espanjan siirtomaassa Kuubassa nousseet itsenäisyyspyrkimykset, jotka lopulta johtivat vuosi hänen kuolemansa jälkeen käytyyn Espanjan–Yhdysvaltain sotaan. Työväenliikkeeseen hän kohdisti pääministerinä ollessaan erilaisia sortotoimia, joihin kuuluivat väkivalta, pidätykset ja kidutukset. Samat keinot olivat käytössä myös Kuuban itsenäisyysliikkeen aktiiveja kohtaan. Cánovasin hallinto oli myös tunnettu vaalivilpeistään.


title: Antonio Cánovas del Castillo

text: Hänen epäonnistunutta siirtomaapolitiikkaansa pidetään merkittävänä syynä siihen, että Espanja lopulta menetti viimeisetkin siirtomaansa Tyynen- ja Karibianmerten alueella. Työväenliikkeeseen kohdistetut toimet sekä vaalivilppi puolestaan olivat osaltaan nostattamassa itsenäisyysliikkeita sekä Kataloniassa että Baskimaalla. Cánovas kuoli elokuussa 1897 Mondragónssa, Baskimaalla sijainneessa kylpylässä, italialaisen anarkistin Michele Angiolillon ampumana.


title: Aaltoluura

text: Aaltoluura ("Grallaria squamigera") on luurien heimoon kuuluva varpuslintu.


title: Aaltoluura

text: Aaltoluuraa tavataan Venezuelassa, Kolumbiassa, Ecuadorissa, Perussa ja Boliviassa. Lajin kannankehitys on vakaa, ja se on luokiteltu elinvoimaiseksi.


title: Isoluura

text: Isoluura ("Grallaria gigantea") on luurien heimoon kuuluva varpuslintu.


title: Isoluura

text: Isoluuraa tavataan Kolumbiassa ja Ecuadorissa. Lajin kannaksi arvioidaan 1 000–2 499 yksilöä. Se on vähenemässä elinympäristöjen tuhoutumisen vuoksi, ja on luokiteltu vaarantuneeksi.


title: Rautakupoli

text:
Rautakupoli (, "kippat barzel") on nimitys Israelissa käytössä olevalle ohjuspuolustusjärjestelmälle. Järjestelmä torjuu israelin armeijan mukaan noin
kuudesosan-viidesosan Israeliin ammutuista raketeista.
Järjestelmän on kehittänyt israelilainen asevalmistaja Rafael Advanced Defense Systems ja Israel Aerospace Industries, ja se otettiin käyttöön vuoden 2011 alussa. Vuonna 2014 Yhdysvaltain presidentti Barack Obama hyväksyi aloitteen "H.J. Res. 76", joka antoi 225$ miljoonaa dollaria Israelille Rautakupolin kehittämiseen. Rautakupolia on käytetty ainakin Beersebaissa, Ashkelonissa, Ashdodissa ja Eilatissa. Rautakupoli tuhoaa lähinnä Gazasta ammuttuja raketteja.


title: Bradford on Avon

text: Bradford on Avon (joskus myös kirjoitettuna Bradford-on-Avon) on kaupunki läntisessä Wiltshiressä, Englannissa. Kaupungin asukasluku on noin 9 326. Kaupungin kanava, historialliset rakennukset, kaupat, pubit ja ravintolat tekevät siitä suositun turistikohteen.


title: Kolmas laukaus

text: Kolmas laukaus on Yrjö Nortan ohjaama elokuva vuodelta 1959. Nortan laatima käsikirjoitus perustuu Mauri Sariolan romaaniin "Rotat pois laivasta!" vuodelta 1956.


title: Kolmas laukaus

text: Norta palasi pitkän näytelmäelokuvan pariin kymmenen vuoden tauon jälkeen. Käsikirjoituksen pohjana oleva teos on Sariolan toinen poliisiromaani. Musiikki on peräisin englantilaisen de Wolfe -musiikkikustantamon ja äänilevy-yhtiön levyiltä, sillä se tuli halvemmaksi kuin Teoston kautta hankittuna. De Wolfen musiikkia käytettiin tuolloin paljon lyhytelokuvissa. Elokuva oli lähes kauttaaltaan Nortan omaa käsialaa, osittain salanimillä. Elokuvan katsojamäärät olivat vuoden pienimmät.


title: Kolmas laukaus

text: Elokuvasta on säilynyt vain alkuperäistä 148 metriä lyhyempi esityskopio.


title: Kolmas laukaus

text: Aikalaiskriitikkojen arviot elokuvasta olivat tylyjä. Paula Talaskiven (Helsingin Sanomat) mukaan se edusti "kotimaisen dekkarifilmin tämänhetkistä tasoa". Henry G. Gröndahlin (Hufvudstadsbladet) mukaan Norta ei ole tehnyt oikeutta Sariolan käsikirjoitukselle. Sen sijaan että olisi antanut kuvien puhua, hän kuvaa tapahtumia puhelinkeskustelun kautta.


title: J. E. Lampinen

text: Juho (Johan) Emil Lampinen (o.s. Härmälä, 5. lokakuuta 1882 Porvoon maalaiskunta – 14. toukokuuta 1954 Porvoon maalaiskunta) oli maanviljelijä, maa- ja metsätalouden kehittäjä sekä Maalaisliiton pitkäaikainen kansanedustaja.


title: J. E. Lampinen

text: Lampisen vanhemmat olivat maanviljelijä Heikki Härmälä ja Hedda Lovisa Härmälä. Hän kävi maamieskoulun ja toimi maa- ja metsätaloustyönjohtajana 1903–1913 ja asutusneuvojana 1911–1921. Metsätaloutta hän harjoitti Iitistä 1908 ostamallaan metsätilalla ja maataloutta Porvoon maalaiskunnan Lampilan tilallaan. Lampinen oli Uudenmaan läänin maanviljelysseuran johtokunnan jäsen 1907–1921 ja myöhemmin kunniajäsen, Maataloustuottajien liiton ja Laidunyhdistyksen puheenjohtaja, Etelä-Suomen Osuusteurastamon, Turengin Sokeritehtaan, Metsäliiton ja vakuutusyhtiö Auran hallintoneuvoston jäsen sekä Pellervo-seuran valtuuskunnan jäsen. Lampinen oli kansanedustajana kahteen otteeseen, ensin Maalaisliiton ainoana edustajana Uudeltamaalta 1930–1936 ja sitten vielä 1939–1954. Vuonna 1950 hän toimi presidentin valitsijamiehenä. Kunnallisneuvoksen arvo Lampiselle myönnettiin 1942 ja maanviljelysneuvoksen arvo 1953.


title: J. E. Lampinen

text: Lampisen ensimmäinen puoliso vuodesta 1907 oli Hilja Nieminen (k. 1908) ja toinen vuodesta 1941 Aune Rajava.


title: Jay Rodriguez

text: Jay Rodriguez (s. 29. heinäkuuta 1989) on englantilainen jalkapalloilija, joka edustaa Englannin valioliigassa pelaavaa Southampton FC:tä. Hän on pelipaikaltaan hyökkääjä. Rodriguezin isä Enrique on espanjalainen pelaajauransa jo päättänyt jalkapalloilija, joka tutustui Jayn äitiin Burnley FC:n vuosinaan. Jay Rodriguez aloitti uransa kotikaupungissaan Burnleyssä.


title: Jay Rodriguez

text: Rodriguez aloitti uransa Burnley FC:ssä, jossa hän pelasi aina vuoteen 2012 asti. Hän pelasi yli sata ottelua Burnleyssä ja kävi välillä lainalla Stirling Albionissa ja Barnsley FC:ssä. Barnsley-lainan aikana Burnley pelasi Englannin valioliigassa yhden kauden, joten Rodriguez ei pelannut Valioliigaa Burnley-aikanaan. Vuonna 2012 Rodriguez siirtyi Valioliigaan nousseeseen Southampton FC:hen, joten näin hän pääsi ensimmäistä kertaa Englannin korkeimmalle sarjatasolle. Kaudella 2013-14 hän oli yksi joukkueensa tärkeimpiä pelaajia ja oli huhtikuussa 2014 Valioliigan maalipörssissä peräti kuudentena tehtyään kauden aikana 15 maalia. Rodriguez loukkasi polvensa vakavasti huhtikuussa 2014 ja on ollut siitä asti sivussa pelikentiltä.


title: Jay Rodriguez

text: Englannin alle 21-vuotiaiden jalkapallomaajoukkueessa yhden ottelun pelannut Rodriguez teki debyyttinsä Englannin jalkapallomaajoukkueessa 15. marraskuuta 2013 Chileä vastaan. Hän kärsi 5. huhtikuuta 2014 vakavan polvivamman, joka esti hänen osallistumisensa vuoden 2014 MM-kilpailuihin.


title: Hieronymus Prahalainen

text: Hieronymus Prahalainen ("Jeroným Pražský", 1379 – 30. toukokuuta 1416) oli teologi, Tšekin kirkollisen uudistusliikkeen jäsen sekä Jan Husin työtoveri ja seuraaja. Hänet poltettiin harhaoppisena roviolla Konstanzin kirkolliskokouksessa 1416. Hieronymus opiskeli teologiaa Oxfordin yliopistossa John Wycliffen ohjauksessa ja palasi Prahaan 1401 tukemaan Jan Husin uudistusliikettä. Prahassa toimii nykyisin Hieronymuksen mukaan nimetty keskiasteen oppilaitos Collegium Hieronymus Pragensis.


title: Brown Ideye

text: Aide Brown Ideye (s. 10. lokakuuta 1988) on nigerialainen jalkapalloilija, joka edustaa Kreikan Superliigassa pelaavaa Olympiakos FC:tä. Pelipaikaltaan Ideye on keskushyökkääjä. Hänen kasvattajaseuransa on nigerialainen Bayelsa United. Ideye kuuluu Nigerian jalkapallomaajoukkueeseen, jonka riveissä hän voitti mestaruuden vuoden 2013 Afrikan-mestaruuskilpailuissa.


title: Brown Ideye

text: Ideye aloitti uransa nigerialaisessa Bayelsa Unitedissa, josta hän siirtyi 2006 saman maan Ocean Boysiin. Ensimmäistä kertaa hän siirtyi Eurooppaan vuonna 2008, kun sveitsiläinen Neuchâtel Xamax osti hänet. Kolmen Sveitsin vuoden jälkeen hän siirtyi Ranskan Ligue 1:n FC Sochaux´n riveihin. Vuonna 2011 Ideye siirtyi ukrainalaisen FK Dynamo Kiovan joukkueeseen, jossa hän pääsi myös ensimmäistä kertaa pelaamaan Mestareiden liigaa vuonna 2012. Dynamon riveissä hän voitti myös Ukrainan supercupin vuonna 2011. Ideye siirtyi kesällä 2014 Englannin valioliigassa pelaavaan West Bromwich Albioniin. Hän onnistui kauden aikana 24 valioliigaottelussa vain neljästi maalinteossa.


title: Brown Ideye

text: Vain yhden West Bromwich-kauden jälkeen Ideye siirtyi elokuussa 2015 Kreikan Superliigan Olympiakos FC:hen.


title: Brown Ideye

text: Nuorisomaajoukkueessa esiintynyt Ideye valittiin maajoukkueeseen MM-kisoihin 2010 John Obi Mikelin loukkaannuttua. Hän oli mukana, kun Nigerian jalkapallomaajoukkue voitti Afrikan mestaruuden vuonna 2013. Hän kuului myös Nigerian joukkueeseen Maanosaliittojen cupissa 2013.


title: Taksvärkki (yhdistys)

text: Taksvärkki ry () on kansalaisjärjestö, jonka kehitysyhteistyöhankkeet edistävät kehitysmaiden lasten ja nuorten elinoloja ja ihmisoikeuksia. Kampanjoillaan järjestö kannustaa suomalaisia nuoria maailmanlaajuiseen yhteisvastuuseen.


title: Taksvärkki (yhdistys)

text: Taksvärkki ry on aatteellisesti, poliittisesti ja uskonnollisesti sitoutumaton järjestöjen järjestö, jonka jäseninä on 12 opiskelija-, palkansaaja-, rauhan- ja kirkon nuorisotyön järjestöä. Taksvärkki on yksi ensimmäisistä nuorten omista kehitysyhteistyöliikkeistä. Se on toteuttanut kehitysyhteistyöhankkeita suomalaisten koululaisten ja opiskelijoiden Taksvärkki-kampanjoiden keräystuotoilla vuodesta 1967 lähtien. Taksvärkki ry perustettiin vuonna 1989 jatkamaan Taksvärkkitoimikuntien työtä.


title: Taksvärkki (yhdistys)

text: Taksvärkki on ulkoministeriön kehitysyhteistyön ohjelmatukea saava järjestö. Taksvärkki-keräysten tuoton lisäksi kehitysyhteistyötä rahoitetaan ulkoasiainministeriön kehitysyhteistyötuella. Keräystuotot mahdollistavat monivuotiset kehitysyhteistyöhankkeet, joilla edistetään lasten ja nuorten oloja ja ihmisoikeuksia kehitysmaissa. Taksvärkki on nuorten omaa kehitysyhteistyötä suoraan nuorelta nuorelle.


title: Taksvärkki (yhdistys)

text: Suomessa järjestö tekee globaalikasvatusta peruskoulun yläluokilla, lukioissa ja ammatillisissa oppilaitoksissa. Oppitunneilla ja työpajoissa kerrotaan kehitysmaiden lasten ja nuorten elämästä, mutta myös herätetään pohtimaan ja purkamaan stereotypioita kehitysmaiden oloista. Taksvärkki ry kouluttaa vuosittain kymmeniä vapaaehtoisia kansainvälisyyskouluttajia tekemään kouluvierailuja toiminnallisin menetelmin.


title: Taksvärkki (yhdistys)

text: Taksvärkki-kampanjat on suunnattu yläkoululaisille, lukiolaisille ja ammatillisten oppilaitosten opiskelijoille. Lukuvuoden 2016–2017 Taksvärkki-kampanjassa tutustutaan kenialaisiin katulapsiin ja -nuoriin. Kampanjan nimi on "Yksi päivä muutokseen".


title: Taksvärkki (yhdistys)

text: Taksvärkki-keräykseen voi osallistua yksittäinen luokka tai koko koulu. Oppilas voi hakea Taksvärkki-työpaikkaa paikallisista yrityksistä tai kunnalta tai tehdä töitä kotona. Vaihtoehtoinen tapa on järjestää tapahtuma, myyjäiset tai viettää normaali koulupäivä.


title: Thomas Davis

text: Thomas Osborne Davis (14. lokakuuta 1814 Mallow, Corkin kreivikunta – 16. syyskuuta 1845 Dublin) oli irlantilainen kansallismielinen toimittaja ja runoilija sekä yksi Nuori Irlanti -ryhmän perustajista 1840-luvulla.


title: Thomas Davis

text: Davis oli protestantti ja hän vierasti vallalla ollutta tapaa yhdistää irlantilainen nationalismi katolisuuteen. Käydessään Dublinin Trinity Collegea hän kehitteli ajatuksen Irlannin kaikkien uskonnollisten ryhmien ja yhteiskuntaluokkien saattamisesta yhteen kansallisen taistelun merkeissä. Hän perusti vuonna 1842 yhdessä katolisen Charles Gavan Duffyn kanssa "The Nation" -nimisen viikkolehden, joka tuki alun perin Daniel O’Connellin liikettä Irlannin ja Ison-Britannian valtiounionin kumoamiseksi, mutta josta tuli sittemmin Nuorena Irlantina tunnetun liikkeen pää-äänitorvi. Davis ja Duffy eivät tosin itse pitäneet nimityksestä ”Nuori Irlanti”, joka korosti heidän nuoruuttaan ja kokemattomuuttaan suhteessa O’Connelliin. Davisin merkittävimmät ulkomaiset innoittajat olivat ranskalaiset historioitsijat Jules Michelet, Augustin Thierry ja Jean Charles Léonard de Sismondi. Hän kirjoitti tunnettuja isänmaallisia runoja, kuten “A Nation Once Again” and “The Battle of Fontenoy”, joista tuli myöhemmin Irlannin kansalliselle vallankumousliikkeelle lähes pyhiä tekstejä.


title: Thomas Davis

text: Davis kuoli vain 30-vuotiaana. Pian sen jälkeen Nuoren Irlannin ryhmä irtautui lopullisesti O’Connellin liikkeestä ja siirtyi radikaalimmille urille.


title: Vesankajärvi

text: Vesankajärvi on Jyväskylän länsiosassa, Vesangan kylässä sijaitseva pienehkö järvi. Vesankajärvi on tummavetinen ja kohtalaisen ravinteikas järvi, ja se muodostuu kahdesta rautatiepenkereen erottamasta järvialtaasta, joista eteläisempää nimitetään Vähä-Vesangaksi. Järven vedet laskevat läheisen Kuohun kylän suuntaan ja sieltä edelleen Muuratjärveen ja sitä kautta Päijänteeseen. Järvi kuuluu Kymijoen päävesistöön.


title: Euro Hockey Challenge

text: Euro Hockey Challenge (EHC) on vuodesta 2011 lähtien pelattu turnausformaatti, jonka tarkoituksena on, että Euroopan pienemmeät jääkiekkomaat pääsevät haastamaan isompia joukkueita.


title: III (Brädin albumi)

text: III on suomalaisen rap-artisti Brädin kolmas studioalbumi, joka julkaistaan Rähinä Recordsin kautta 16. toukokuuta 2014. Albumi nousi Suomen virallisen albumilistan neljännelle sijalle.


title: Lämpiö

text: Lämpiö on teatterin, konserttisalin tai elokuvateatterin oleskelutila salin lähistöllä, jossa yleisö voi oleskella esityksen väliajalla ja nauttia virvokkeita. Tilassa voidaan myös järjestää tapahtumia.


title: Adrian Mariappa

text: Adrian Mariappa (s. 3. lokakuuta 1986) on englantilais-jamaikalainen jalkapalloilija, joka edustaa Englannin valioliigassa pelaavaa Watfordia. Lontoossa syntyneen Mariappan isä on fidžiläinen ja äidin vanhemmat jamaikalaisia, jonka vuoksi Mariappa olisi voinut halutessaan edustaa Englantia, Fidžiä tai Jamaikaa. Hän valitsi Jamaikan ja kuuluu Jamaikan jalkapallomaajoukkueeseen. Hän on pelipaikaltaan keskuspuolustaja.


title: Adrian Mariappa

text: Mariappa aloitti jalkapalloilun Watford FC:ssä, jossa hän pelasi ammattilaisuransa ensimmäiset vuodet; vuodesta 2005 aina vuoteen 2012. Watford pelasi Valioliigassa kaudella 2006–2007. Hän nousi Watfordissa joukkueen kapteeniksi. Mariappa siirtyi Valioliigaan nousseeseen Readingiin vuonna 2012. Hän pelasi vain yhden kauden Readingissä ennen kuin siirtyi vuonna 2013 myös Valioliigaan nousseeseen Crystal Palaceen. Vuonna 2016 Mariappa palasi Watfordiin.


title: Adrian Mariappa

text: Jamaikan maajoukkueekseen valinnut Mariappa pelasi ensimmäisen maaottelunsa Jamaikan jalkapallomaajoukkueen paidassa toukokuussa 2012, kun Jamaika kohtasi Guyanan ystävyysottelussa ennen vuoden 2014 MM-kisojen karsintoja. Hän on pelannut 43 maaottelua ja tehnyt niissä yhden maalin.


title: Sashi Rawal

text: Sashi Rawal (s. 12. syyskuuta, Katmandu) on nepalilainen laulaja.


title: Trinitrometaani

text: Trinitrometaani eli nitroformi (CHNO) on nitroalkaaneihin kuuluva orgaaninen yhdiste. Se on voimakas hapetin, minkä vuoksi sitä käytetään räjähteissä ja polttoaineissa.


title: Trinitrometaani

text: Huoneenlämpötilassa trinitrometaani on väritöntä öljymäistä nestettä, joka liukenee hyvin veteen ja muihin polaarisiin liuottimiin kuten etanoliin, asetoniin ja dimetyylikarbonaattiin. Yhdiste on hapan ja muodostaa suoloja emästen kanssa. Trinitrometaani on voimakas hapetin ja voi räjähtää helposti kuumennettaessa.


title: Trinitrometaani

text: Tyypillisin tapa valmistaa trinitrometaania suuressa mittakaavassa on etyyniin ja väkevän typpihapon välinen reaktio. Katalyyttinä voidaan käyttää elohopea(II)nitraattia. Muita tapoja ovat eteenin tai isopropanolin nitraus tai tetranitrometaani, natrium- tai kaliumnitriitillä emäksisissä olosuhteissa ja muodostuvan anionin protonoiminen vetykloridin avulla.


title: Trinitrometaani

text: Trinitrometaania voidaan käyttää räjähteiden valmistukseen ja rakettien polttoaineena.


title: Jonny Magallón

text: José Jonny Magallón Oliva (s. 21. marraskuuta 1981) on meksikolainen jalkapalloilija, joka edustaa Primera División de Méxicossa pelaavaa Club Leónia. Hän on pelipaikaltaan puolustaja. Meksikon jalkapallomaajoukkuetta Magallón edusti vuosina 2007-2011 pelaten 54 maaottelua.


title: Jonny Magallón

text: Magallón aloitti uransa Tapatío-nimisessä joukkueessa, josta hän siirtyi maan suurseuraan Club Deportivo Guadalajaraan vuonna 2003. Hän pelasi Guadalajarassa peräti kaksitoista kautta ennen kuin siirtyi vuonna 2012 nykyiseen seuraansa Club Leóniin.


title: Jonny Magallón

text: Magallón pelasi ensimmäisen maaottelunsa Meksikon jalkapallomaajoukkueessa helmikuussa 2007. Hän pelasi joukkueesta eniten CONCACAF Gold Cupissa ja Copa Américassa 2007. Magallón kuului Meksikon joukkueeseen MM-kisoissa 2010.


title: Kiukaisten rautatieasema

text: Kiukaisten rautatieasema () on rautatieliikennepaikka -radalla Eurassa, entisen Kiukaisten kunnan keskustaajamassa Eurakoskella, 13 kilometrin päässä Kokemäeltä.


title: Kiukaisten rautatieasema

text: Kiukaisten asema avattiin Peipohjan (nyk. Kokemäki) ja Rauman väliselle yksityisrautatielle huhtikuussa 1897, ja se on rataosan yksi alkuperäisistä asemista. Risteysasema Kiukaisista tuli vuonna 1913, jolloin avattiin sivurata Kauttualle. Rautatieyhteyksien seurauksena asemanseudusta kasvoi ajan mittaan kunnan tärkein ja suurin taajama, syrjäyttäen vanhan kirkonkylän.


title: Kiukaisten rautatieasema

text: Henkilöliikenne Kauttualle lopetettiin vuonna 1953 linja-autoyhteyksien korvatessa sen. Henkilöliikenne lakkautettiin kokonaan vuonna 1988. Nykyisin liikennepaikka toimii junakohtauspaikkana. Säkylän sokerijuurikuljetukset lakkautettiin vuonna 2009, ja suurin osa rataosuuden tasoristeyksistä on purettu.


title: Kiukaisten rautatieasema

text: Asemarakennus valmistui vuonna 1897, samaan aikaan liikennepaikan avaamisen kanssa. Sitä laajennettiin myöhemmin 1920-luvulla. Asema on osa Kiukaisten valtakunnallisesti merkittävää rakennettua kulttuuriympäristöä, ja se oli asuinkäytössä ennen kuin se paloi perustuksiaan myöten 13. huhtikuuta 2014. Aiemmin asemarakennuksessa oli sattunut tulipalo vuonna 2008, jolloin se oli tyhjillään.


title: Matkalla Neuvostoliitossa

text: Matkalla Neuvostoliitossa ("A Russian Journal") on John Steinbeckin kirjoittama ja Robert Capan kuvittama vuonna 1948 julkaistu matkakirja heidän matkastaan Neuvostoliitossa. Steinbeck ja Capa matkasivat Neuvostoliitossa noin kahden kuukauden aikana vuonna 1947, ja heidän tavoitteenaan oli kertoa tavallisten neuvostoliittolaisten elämästä.


title: Matkalla Neuvostoliitossa

text: John Steinbeck ja Robert Capa tapasivat 1946 New Yorkissa ja keskustelivat hotellin baarissa muun muassa siitä, miten Yhdysvalloissa käsiteltiin itäblokin asioita. Steinbeck ja Capa päättivät keskustelun jälkeen tehdä jutun tavallisista neuvostoliittolaisista.


title: Matkalla Neuvostoliitossa

text: Steinbeck esitti ajatuksen Neuvostoliiton New Yorkin -konsulaatissa, ja se otettiin pääosin innostuneena vastaan. Neuvostoliiton viranomaiset eivät kuitenkaan olleet aluksi halukkaita päästä Capaa maahan, mutta Steinbeckin itsepintaisuuden ansiosta myös Capalle myönnettiin viisumi.


title: Matkalla Neuvostoliitossa

text: Steinbeck ja Capa lähtivät matkalle 21. heinäkuuta 1947 ja saapuivat Moskovaan Tukholman kautta. He olivat kuitenkin joutuneet lykkäämään matkaansa useilla viikoilla, kun Steinbeck oli murtanut polvilumpionsa pudottuaan asuntonsa parvekkeelta.


title: Matkalla Neuvostoliitossa

text: Steinbeck ja Capa vierailivat Neuvostoliitossa kaksikuukautisen matkansa aikana Moskovassa, Stalingradissa, Ukrainassa ja Georgiassa.


title: Matkalla Neuvostoliitossa

text: Palattuaan matkalta Steinbeck kirjoitti matkasta artikkelisarjan New York Herald Tribuneen ja sen jälkeen nimen "Matkalla Neuvostoliitossa" saaneen kirjan, jonka julkaisi vuonna 1948 Viking Press.


title: Matkalla Neuvostoliitossa

text: "Matkalla Neuvostoliitossa" sai pääosin negatiivisia arvioita. New York Timesin Orville Prescott kirjoitti, että ”"Matkalla Neuvostoliitossa" on paljon paremmin kirjoitettu kuin useimmat mutta pinnallisempi kuin monet.” Kirjan pinnallisuutta kritisoi myös muun muassa Sterling North. Neuvostoliittolaisessa lehdistössä kirjaa haukuttiin vielä enemmän ja Steinbeckia ja Capaa kutsuttiin muun muassa ”gangstereiksi” ja ”hyeenoiksi”.


title: Matkalla Neuvostoliitossa

text: Kirja on jäänyt aika pitkälti unohduksiin aikalaisarvioiden jälkeen. Steinbeckia tutkinut Susan Shillinglaw on kirjoittanut, että se on mainettaan paljon tärkeämpi teos. Sen sijaan Capa-elämäkerturi Alex Kershaw kirjoitti, että kirja oli Capan uran aallonpohja. Hänen mukaansa kuvat olivat ”epäkiinnostavia ja omituisen latteita”.


title: Mommilan kirkko

text: Mommilan kirkko Hausjärven Mommilassa on valmistunut vuonna 1904. Hausjärven seurakunnalle nykyään kuuluva pieni puukirkko rakennettiin alun perin Mommilan kartanon rukoushuoneeksi. Sen rakentaminen oli vielä kesken, kun Gösta von Schantz myi kartanonsa Alfred Kordelinille vuonna 1903. Kordelin saattoi rakennustyöt loppuun ja hankki rukoushuoneelle kirkkoerioikeudet vuonna 1905. Vuonna 1917 surmattu Kordelin oli määrännyt testamentissaan kirkon Lammin seurakunnalle - Mommilan kartano kuului tuolloin Lammin kuntaan. Mommila-Hietoisten kylä siirtyi Hausjärven kyläksi vasta vuoden 2010 alussa, sitä ennen se oli yhden vuoden osana Hämeenlinnaa.


title: Mommilan kirkko

text: Nikkarityylisen kirkon on suunnitellut Emil Olander ja rakentanut Vihtori Olander. Se on tyypiltään pitkäkirkko, siinä on matala torni ja katon toisessa päässä samantyylinen kattoratsastaja. Kirkon paikkaluku on noin 150.


title: Mommilan kirkko

text: Mommilan kirkkoa on korjattu muutamaan otteeseen. Vuoden 1959 peruskorjaus tehtiin arkkitehti Mikael Nordenswanin suunnitelmien mukaan. Korjauksessa kirkko sai sähköistyksen ja uudet valaisimet ja kirkon urut vaihdettiin urkuharmoniksi. Seuraava korjaus tehtiin vuonna 1987, jolloin kirkko palautettiin alkuperäiseen ulkoasuunsa. Kirkko ja seurakuntatupa maalattiin 2005. Kirkkotekstiilit uusittiin 1992. Kirkon alttaritaulun arvellaan olevan 1840- tai 1850-luvulta ja sen tekijänä pidetään Berndt Godenhjelmiä.


title: Mommilan kirkko

text: Kirkon pihapiirissä on vuonna 1912 kouluksi valmistunut rakennus, joka toimii nykyään seurakuntatupana. Mommilan hautausmaa on muutaman sadan metrin päässä kirkosta Mommilanjärven Koinniemessä.


title: Mommilan kirkko

text: Mommilan kirkonmäki on osa Mommilan kartanomaisemaa, joka kuuluu museoviraston määrittelemiin valtakunnallisesti merkittäviin rakennettuihin kulttuuriympäristöihin.


title: Mommilan kirkko

text: Kirkon lähistöllä sijaitsevassa Mommilan hautausmaalla on sankarihautausmaa, jonka sankarimuistomerkki on taiteilija Urho Ahonurhon teos.


title: Mau Aima

text: Mau Aima on teollisuuskaupunki Uttar Pradeshin osavaltiossa Intiassa. Kaupungin asukasluku oli 19 645 vuonna 2011


title: Lozova

text: Lozova (, ) on kaupunki ja kaupunkipiiri Harkovan alueen eteläosassa Ukrainassa, 149 km Harkovasta etelään.


title: Lozova

text: Lozova on Ukrainan rautateiden kahden pääradan risteyspaikkakunta. Kaupungin länsipuolella risteävät Harkovasta etelään, kohti Dnipropetrovskin alueen Synelnykovea ja edelleen etelälounaaseen Zaporižžjaa johtava päärata sekä poikittainen Pultavasta Donetskin alueen Slovjanskiin ja Horlivkaan johtava päärataosuus.


title: Lozova

text: Paikkakunta tiedetään ainakin 1600-luvulta. Vuonna 1869 siellä avattiin Harkovasta Krimin niemimaan Sevastopoliin johtavan rautatien asema; paikkakunta sai samana vuonna kaupungin aseman.


title: Lozova

text: Vuonna 2013 kaupungissa oli 58 307 ja koko Lozovan kaupunkipiirissä 67 456 asukasta. Lozavan kaupungin ohella kaupunkipiiriin kuuluu Panjutynen kaupunkimainen taajama (7 397 as.) ja maaseutua (1 752 as.). Sekä kaupungin, että kaupunkipiirin asukasluku on ollut laskussa. Vuonna 1989 asukkaita oli noin 83 200 (kaupungissa 73 000 as.) ja vuonna 2001 73 100 (64 000 as.).


title: Superpesiksen kausi 2014

text: Superpesiksen kausi 2014 voi tarkoittaa:


title: Spartan gladiaattorit

text: Spartan gladiaattorit (, ”Seitsemän miehen kapina”) on vuonna 1964 valmistunut italialainen seikkailuelokuva. Lajityypiltään peplumia edustavan elokuvan on ohjannut Alberto De Martino. Sen pääosaa esitää yhdysvaltalainen Tony Russel.


title: Spartan gladiaattorit

text: Pieni kapinallisjoukko on saanut haltuunsa todisteen siitä, että Spartan kuningas Milo aikoo pettää akhaialaisliiton. Milon vaimoon Aspasiaan rakastunut Keros saa tietää todistuskappaleen sijainnin ja liittyy gladiaattoriystävineen kapinallisiin. Kiertävän teatteriseurueen matkassa he lähtevät viemään tietoa petoksesta Ateenaan.


title: Spartan gladiaattorit

text: Yhdysvaltalaisen Metro-Goldwyn-Mayerin rahoittama ja levittämä "Spartan gladiaattorit" on kuvattu Techniscope-laajakangastekniikalla Eastmancolor-väreissä Incir De Paolisin studiolla Roomassa. Se on eräänlainen jatko-osa Alberto De Martinon edellisenä vuonna julkaistulle elokuvalle "Gli invincibili sette" (”Voittamaton seitsikko”). Elokuvat on tehty osittain samalla miehityksellä ja niissä käytetään samaa kuvamateriaalia.


title: Spartan gladiaattorit

text: Elokuva on hyvin yksinkertainen mutta harmiton ja viihdyttävä toimintaseikkailu. Sen juonen puutteita selittää osittain se, että näyttelijä Massimo Serato vietti kuvausten aikana kuukauden vankilassa, minkä takia käsikirjoitusta jouduttiin muuttamaan ja paikoin Seratoa korvaa gladiaattorimaskin taakse piiloutuva toinen näyttelijä. Peplum-elokuvien vakioroistolla Livio Lorenzonilla on poikkeuksellisesti koominen rooli.